Sve veštine za zaposlenje na jednom mestu - oradio.rs\nProtekle nedelje u omladinskom centru OPENS održan je "02hero" poslovni sastanak, gde je 43 mladih imalo priliku da razgovara o mogućnostima zapošljavanja i poslovne saradnje sa predstavnicama i predstavnicima IT i drugih kompanija i organizacija u Novom Sadu.\nPoslovni sastanak "02hero" je organizovan u okviru projekta "Moja karijera na putu do heroja", gde su mladi u prethodnih šest meseci prošli kroz inovativan program obučavanja u polju digitalnih i prenosivih veština, kao i karijernog savetovanja. Kako kaže koordinatorka Violeta Stanković projekat je zasnovan na ideji dosezanja mladih ljudi koji do sada nisu uključeni u sistem formalnog ili neformalnog obrazovanja.\n"Odatle smo krenuli i shvatili da je zapravo jako malo situacija u kojima ti mladi imaju sve na jednom mestu. Mi smo se potrudili da kreiramo tu metodologiju. To znači da na jednom mestu dobiju uslugu neformalnog obrazovanja, mentorsku podršku, mogućnost za upoznavanje sa poslodavcima, praktični rad i tako dalje. Krajnji cilj je da povećamo njihovu zapošljivost, da postanu mobilniji na tržištu rada, da odgovore na savremene potrebe takozvane četvrte industrijske revolucije. Želeli smo da uključimo i druge organizacije civilnog društva, koje će na ovaj način jačati svoje kapacitete, da se i one bave dosezanjem tih mladih koji su do sada nekako bili daleko od nas i naših programa", priča Violeta.\nOn the Record: Studenti novinarstva iz regiona stvorili nove mostove\nMladi su kroz projekat bili podeljeni u dve grupe - grupu za digitalni marketing i grupu za programiranje mobilnih aplikacija, gde su prikupljali potrebna znanja i veštine za ove profesije radeći na sopstvenim projektima. Jedna od tih mladih je studentkinja marketinga na Ekonomskom fakultetu Željana Rusmir. Ona se na projekat prijavila jer planira da upiše master Digitalni marketing. Htela je da nauči više i proveri da li je to nešto čime želi da se bavi u budućnosti.\n"Pored svih alata koje smo naučili i same izrade projekta, najviše sam naučila o sebi. Način na koji radim, šta mi prija, šta ne prija, kako da iskomuniciram zadatke sa ljudima. Naučila sam da volim jasno definisane zadatke, da mi je potrebna duga priprema pre same izrade. Značilo je to što smo tokom šest meseci imali punu podršku mentora, kako na samim predavanjima, tako i individualno na konsultacijama. Jedno korisno iskustvo", kaže Željana.\nProjekat se najviše fokusira na NEET mlade, odnosno nezaposlene mlade, koji nisu u procesu sticanja obrazovanja ili obuke. Njihova stopa u Srbiji iznosi 19 odsto, a polovinu NEET populacije čine neaktivni mladi. Jedan od onih koji spada u tu kategoriju je Adorian Čizmar koji je pre dve godine počeo samostalno da uči programiranje.\n"Kada sam video šta nudi ovaj program nisam mnogo razmišljao i prijavio sam se momentalno. To su neke veštine i znanja koja bi doprinela mom samostalnom učenju programiranja do sada. Kurs karijernog vođenja mi je, pomogao i da naučim kako da apliciram, kako da napišem CV, kako da razgovaram sa potencijalnim poslodavcima. Sada sam u procesu za praksu u jednoj firmi, tako da sam iskoristio to znanje, koje smo ovde naučili, i već mi je pomoglo", ističe Adorian.\nTalenat u Srbiji prođe kroz sito i rešeto\nDalji plan projekta "Moja karijera na putu do heroja" je formiranje grupe, gde će mladi proći obuku za sticanje preduzetničkih veština. Tu će imati priliku da uče o biznis planovima i pokretanju sopstvenog posla.\nPrilog o "02hero" poslovnom sastanku slušajte u novom izdanju emisije Pop up:


Luka Jović? Ma kakvi, Staridž ili Mandžukić! - Sportske.net\nKlub demantovao da će Srbin stići na pozajmicu...\nJedan igrač ključ Nejmarovog dolaska u Real, Zidan preti otkazom!Ne ide, pa ne ide! Parižani su odbili ove ponude za Nejmara!Realu stižu ponude za Jovića, naredna destinacija Apenini?Nađeno rešenje za Pogbu, šta će biti sa Jovićem?!Održan prvi sastanak, PSŽ ne popušta!\nI dalje kolaju informacije oko Luke Jovića, nema potvrde da će otići iz Reala, mada i dalje srpski i španski mediji pišu o eventualnoj pozajmici.\nPisali smo juče, ne postoji nijedan pouzdan izvor da će se Zidan odreći Srbina, odnosno da će ga poslati na pozajmicu.\nDo kraja prelaznog roka su dve nedelje, a juče je lansirana priča da bi navodno Jović mogao još sezonu da provede u Ajntrahtu.\n"Dočekali bismo ga otvorenih ruku, ali ta priča nije realna. Jednostavno, otišao je u najveći klub na svetu i sada očekivati da se vrati u Bundesligu je naivno", kažu u Frankurtu.\nOni traže napadača, razmišljaju o Staridžu ili Mandžukiću, ali njihova plata bi bila prevelika, iako ne bi mnogo koštali, tačnije Englez je slobodan, a Hrvata bi Juventus pustio za desetak miliona evra.\nKlub traži napadača do starta šampionata i meča sa Hofenhajmom za vikend, ali je teško očekivati da će uspeti da dovedu pojačanje za prvu utakmicu.\nOd danas će se lopta ponovo kotrljati u još jednoj velikoj evropskoj ligi!


Sastanak crnogorske delegacije za Ustavnu povelju - 2002-06-17\nClanovi crnogorske delegacije razmatrali su danas poslovnik o radu koji ce sjutra predloziti clanovima saveznog i srpskog tima. Predstavnik SDP u komisiji Borislav Banovic saopstio je na cemu ce insistirati crnogorska delegacija:\nCrnogorska delegacija predlozice rotiranje na mjestu predsjedavajuceg komisije, te zastitne meanizme u nacinu odlucivanja. Banovic je rekao da predstavnici crnogorske delegacije nemaju pripremljen tekst ustavne povelje, iako su obavijesteni da eksperti rade crnogorsku verziju tog dokumenta.\nZa to vrijeme, predsjednica crnogorskog parlamenta Vesna Perovic izjavila je za danasnji Blic da je ustavna povelja vec napisana, ali ne u Beogradu i Podgorici, i da “to sve manje izaziva stid kod nasih ponosnih gradjana”. Ona je rekla da je prisustvo medjunarodne zajednice kod nas “dobilo oblik starateljstva nad poslovno nesposobnim licima”.\nA potpredsjednik NS Savo Djurdjevac objasnio je zbog cega koalicija za YU ne zeli biti dio crnogorske delegacije:\nDodajmo da je potpredsjednik SNP Zoran Zizic rekao da ce se u Beogradu zalagati protiv preglasavanja u komsiji, kao i da odluke treba donositi konsenzusom. On je dodao da komisija mora imati kopredsjednike, jednog iz Srbije, a drugog iz Crne Gore.


Ivković: Nije vreme za povratak u bazen, probaćemo da završimo sezonu tokom leta - ŽVK Crvena zvezda\nPre dva meseca, 29. februara, vaterpolistkinje Crvene zvezde u derbiju srpskog šampionata pobedile su Palilulu 14:7. Dve nedelje kasnije proglašeno je vanredno stanje i otkazana su sva takmičenja, ali i treninzi.\nKraj vanrednog stanja se nazire, kao i povratak u bazen, ali se čini da će se najpre na terene vratiti sportisti koji treniraju na otvorenom. Selektorka ženske reprezentacije Srbije i trener Crvene zvezde, Dragana Ivković, kaže da još uvek nije vreme za povratak u bazene, ali da se nada da će se to do kraja maja promeniti.\n– Konstantno pratim vesti i dešavanja na temu pandemije. Koliko mogu da primetim, situacija se stabilizuje kod nas, ali nažalost još uvek nije vreme za povratak na bazen. Nadam se da će se do kraja maja situacija smiriti i da ćemo moći da krenemo sa treninzima.\nPostoji ideja da se sezona završi tokom leta u nešto drugačijem sistemu takmičenja.\n– Ukoliko bi krajem maja, početkom juna krenuli sa treninzima, verujem da bi mogli da iskoristimo jul za završetak sezone u svim kategorijama. U tom slučaju bi ligaški deo za seniorke morao da se izmeni i da se ostatak utakmica odigra turnirski. Ako to ne bude moguće, probali bi kroz neka letnja takmičenja da se spremimo za narednu sezonu.\nVaterpolisti i vaterpolistkinje su skoro dva meseca van bazena, što se u karijeri profesionalnog sportiste gotovo nikada ne dešava, pa će svima biti potrebno određeno vreme da se vrate u formu.\n– Devojkama bi sigurno trebalo posle ovolike pauze mesec dana da se vrate u formu. Bez obzira što sve rade suve trening, verujem da će vaterpolistima i vaterpolistkinjama povratak biti najteži. Kondicija u vodi i na suvom je nešto sasvim drugo, pa samim tim treba više vremena da se organizam adaptira.\nIvković je na kraju naglasila da je zdravlje ipak na prvom mestu.\n– Najvažnije je zdravlje svih nas, tako da treba da sačekamo da se situacija smiri i da pratimo instrukcije Vlade Republike Srbije, pa kada sve prođe, da krenemo sa radom. Devojke su se, kao i ja, uželele bazena i treninga, pa se nadam da će pune elana da uskoče i nastave sa radom.\n21 marta, 202018:00\nMarija Mijušković nastavlja karijeru u SAD: Zbog Zvezde sam se zaljubila u vaterpolo


Press Online :: Film :: Emir Kusturica otvorio 10. LIFFE\nEmir Kusturica otvorio 10. LIFFE\nProslavljeni reditelj Emir Kusturica otvorio je sinoć 10. Leskovački internacionalni festival filmske režije (LIFFE).\nKusturici je tom prilikom uručena i nagrada "Živojin Žika Pavlović" za afirmaciju srpskog filma u svetu.\n"Žika Pavlović je upoređivao Zapad i prostor u kome mi živimo i Zapad je nazivao prostorom gde vladaju kristali. On je hteo da kaže da su perfektne forme dovele Zapad do tačke do koje je on i dospeo, a Žika i svi ljudi koji su stvarali u vreme crnog talasa uspeli su da sondu spuste mnogo dublje nego što su ti kristali", istakao je Kusturica.\nOn je naglasio da je Žika Pavlović bio jedan od najznačajnijih u svetu filma.\n"Enciklopedije se pišu kao istorije, iz centra kome odgovara da jedan ili drugi vladajući ukus ima svoje predstavnike, a tri od ukupno 10 filmova, koliko je Žika snimio, svrstavaju se među najbolje svetske filmove", rekao je Kusturica.\nOn je istakao da je Žika Pavlović stvarao u nevreme, koje je davalo ozbiljne teme koje su bile autorski izbor i političko opredeljenje i svako drugo koje je na kraju podrazumevalo dobar film.\n"U svetskim razmerama postoje reditelji koji su radili redukcionistički, bez ukrašavanja i ulepsavanja, i ako pogledate dokle je stigao savremeni film, možemo da kažemo da je Žika Pavlović šezdesetih godina najavio stanje u kome je današnja forma, s tim što je on stvarao tu formu, a danas se ta forma sponatano izražava, jer se filmovi više ne prave iz filozofskih, književnih umetničkih uglova", kazao je Kusturica.\nOn je primetio da živimo u vremenu u kome bioskop više ne predstavlja hram umetnosti kao što je bio šezdesetih i sedamdesetih godina, dodavši da sve više liči da će film na kraju završiti na festivalima.\nKusturičin film "Na mlečnom putu" sinoć je prikazan u Leskovcu van konkurencije za nagrade, a proslavljeni reditelj je sa svojim "No smoking orkestrom" nastupio na gradskom trgu, što je njihov prvi koncert u Srbiji nakon osam godina.\nDo 23. septembra u takmičarskom programu biće prikazani filmovi: "Slepi putnik na brodu ludaka", "Igla ispod praga", "Amok", "Ne gledaj mi u pijat", "Oslobođenje Skoplja", "Pojdi z mano", "Noćno življenje", "Rekvijem za gospođu J", "Zlatna petorka", "Žaba", "Muškarci ne plaču" i "Nigde".\nŽiri u sastavu: reditelji Zrinko Ogresta i Karpo Godina i glumac Zoran Cvijanović dodeliće Gran pri "Živojin Žika Pavlović", a biće dodeljene i druga i treća nagrada za režiju, kao i "Zlatni lešnik" za najbolju mušku i najbolju žensku ulogu.


Valentina Matvijenko - Srpskainfo\nRazmjena zatvorenika između Rusije i Ukrajine pokazuje da su obje strane spremne da nastave dijalog, rekla je predsjednik gornjeg doma ruskog parlamenta Valentina Matvijenko.\n“Zainteresovani smo za dosljedno proveđenje Dejtonskog sporazuma i razvoj saradnje Rusije i Republike Srpske. Rusija Srpsku smatra glavnim političkim i ekonomskim partnerom u Bosni i Hercegovini i vjerujemo da će ova vaša posjeta ojačati našu međuparlamentarnu saradnju, ali i ukupne odnose između Rusije i Republike Srpske”.\nSrpski član Predsjedništva BiH Milorad Dodik uputio je najiskrenije čestitke predsjedniku Savjeta Federacije, Gornjeg doma parlamenta Rusije Valentini Matvijenko povodom njenog rođendana, poželjevši joj dobro zdravlje i ličnu sreću i izrazivši zahvalnost na naporima, koje čini na promociji mira i stabilnosti na cijelom Balkanu.\nPredsjednica Savjeta Federacije Federalne Skupštine Ruske Federacije Valentina Matvijenko uputila je pismo predsjedniku Narodne skupštine Republike Srpske Nedeljku Čubriloviću u kojem ga poziva da posjeti Rusku Federaciju i čestita mu na izboru za predsjednika parlamenta Republike Srpske.\nNajveća sreća za nas bila bi da smo toliko jaki da nas mnogo ne dotiče šta kaže Zapad ili Istok.\nPosjetom Valentine Matvijenko BiH i RS i porukama koje je prenijela, Rusija djelimično želi testirati do koje granice može ići u svom geopolitičkom rivalstvu sa Zapadom.\nDvodnevna posjeta Valentine Matvijenko, desne ruke predsjednika Rusije, i mogućnost da Banjaluku narednog mjeseca posjeti Sergej Lavrov, ministar spoljnih poslova Rusije, nameću pitanje da li dvoje ruskih zvaničnika zapravo otvaraju vrata za posjetu i samog Vladimira Putina.\nValentina Matvijenko, predsjednik Savjeta Federacije Federalne skupštine Rusije, prisustvuje danas svečanoj sjednici Narodne skupštine Republike Srpske.\nValentina Matvijenko, predsjednik Savjeta Federacije Federalne skupštine Rusije, danas je u Banjaluci istakla da je Srpska za Rusiju ne samo prijateljska već i bratska republika.\nNakon obraćanja predsjednika Savjeta Federalne skupštine Ruske Federacije Valentine Matvijenko u Domu naroda Parlamentarne skupštine BiH iz Ambasade SAD-a u BiH kazali su kako su Sjedinjene Američke Države bile i uvijek će ostati istinski prijatelj i saveznik BiH.\nPoslanik SNSD-a u Predstavničkom domu parlamenta BiH Dušanka Majkić izjavila je Srni da demonstrativni izlazak delegata Doma naroda Halida Genjca tokom obraćanja predsjednika Savjeta Federacije Federalne skupštine Rusije Valentine Matvijenko pokazuje odnos Bošnjaka prema svima koji ne služe bespogovorno njihovoj politici.\nSrbi su toliko bliski Rusiji da smatraju kako je “bog na nebu, Rusija na zemlji”, rekla je Valentina Matvijenko, predsjednik Savjeta Federacije Federalne skupštine Rusije, na svečanopj sjednici Narodne skupštine RS.\nBanjaluka POD OPSADOM zbog dolaska RUSKE ČELIČNE LEJDI\nMjere bezbjednosti u Banjaluci biće danas podignute na najviši nivo zbog dolaska ruske delegacije, predvođene predsjedavajućom Federalne skupštine Ruske Federacije Valentinom Matvijenko.\nMatvijenko: Rusija za ukidanje OHR, prisustvo te institucije ponižava narode u BiH\nPredsjednik Vijeća Federacije Federalne skupštine Ruske Federacije Valentina Matvijenko obratila se danas poslanicima u Domu naroda Parlamentarne skupštine BiH. Između ostalog, ona je rekla kako se u BIH vodio “civilni rat”.\nSTIŽE NAJMOĆNIJA ŽENA U RUSIJI Ko je Putinova ČELIČNA LEJDI koja dolazi u goste Dodiku\nU Banjaluku u utorak dolazi treća najvažnija politička figura u Rusiji – predsjednica Savjeta Federacije Federalne skupštine Valentina Matvijenko, u političkim krugovima poznata i kao Putinova “čelična lejdi”.


Prošle godine ukupno 53 radnika je stradalo prilikom povreda na radu, od kojih je najveći broj zabeležen u građevinarstvu i prerađivačkoj industriji, rečeno je posle sastanka resornog ministra sa predstavnicima Uprave za bezbednost na radu i preduzetnicima.\nMinistar za rad, zapošljavanje, boračka i socijalna pitanja Zoran Đorđević najavio je da će u 2019. biti usvojen novi zakon o bezbednosti i zdravlju na radu, kao i zakon o osiguranju radnika kako bi se smanjio broj smrtnih povreda na radu.\n“U prethodnom periodu smo usvojili 56 podzakonskih akata i napravili zbirku propisa u oblasti bezbednosti i zdravlja na radu. Međutim, segment koji je nedostajao je osiguranje”, rekao je Đorđević posle sastanka.\n“To jeste razlog, ali ne treba da bude opravdanje”, kazao je ministar. On je rekao da očekuje da Vlada Srbije uskoro donese odluku o tome da 2019. bude godina bezbednosti i zdravlja na radu.\n“Inspektori će na terenu činiti veće napore i time omogućiti da bude još više inspekcijskih nadzora nego prošle godine. Mi nismo neprijatelji radnika niti onih koji ne rade u skladu sa zakonom, već smo tu da kontrolišemo i sprečimo one koji uzimaju sebi za pravo da nekome ne pruže bezbednost i zdravlje na radu i time ugroze njegov život”, kazao je Đorđević.\nVršiteljka dužnosti direktora Uprave za bezbednost i zdravlje na radu Marina Furtula rekla je da je od 53 smrtnih povreda na radu u prošloj godini, 15 bilo u građevinarstvu, 13 u prerađivačkoj industriji, dok je preostalih 25 zabeleženo u delatnostima metalske industrije, saobraćaja i skladištenja.\n“U prethodnoj godini smo oduzeli šest licenci za obavljanje poslova bezbednosti i zdravlja na radu jer ta pravna lica, odnosno preduzetnici nisu radili svoj posao u skladu sa zakonom i odgovarajućim propisima”, kazala je Furtula, naodeći da je inspekcijskim nadzorom utvrđeno da je samo 30 odsto preduzetnika radilo u skladu sa zakonom.\nbezbednost/djordjevic/licenca/povreda na radu/rad/radnik/smrt


Odluka premijera RS Radovana Viškovića da se nakon šest meseci zahvali ministrima i saradnicima sa čijim radom ne bude zadovoljan potpuno je ispravna, ocenjuju neki od njegovim prvih saradnika.\nPotpredsednica Vlade RS i ministarka za prostorno uređenje, građevinarstvo i ekologiju Srebrenka Golić poručila je, tako, da podržava takav stav premijera, dodajući da bi svako od ministara ko ne bude ispunjavao programske aktivnosti i završavao ih onako kako je to programom rada i ekspozeom premijera usvojila NS RS “trebalo sam da se zahvali i kaže doviđenja, nisam za ovaj posao”.\n- Normalno da će premijer ceniti rad svakog pojedinca, jer mi svi činimo kabinet, na čelu sa premijerom. Osim toga, moj rad će ceniti mediji, građani i svi koji ostvaruju neka prava – poručuje Golićeva.\nA po najavama premijera Viškovića, ovakva procena rezultata rada ovog leta ne čeka samo ministre i njihove saradnike, već i direktore svih javnih preduzeća u Srpskoj. On je već poručio da nije zadovoljan radom javnih preduzeća i njihovim doprinosom razvoju Srpske, te da će se na osnovu šestomesečnih izveštaja, polovinom godine, videti ko se od njih kreće na fonu mera i politika Vlade, a ko ne.\n- Ko radi časno i pošteno u interesu Srpske i građana ne treba da brine za svoj status, a oni drugi ne mogu ostati na tim pozicijama. Javna preduzeća mogu raditi još bolje i biti profitabilnija i nisam saglasan sa tim da neka od njih postoje samo zbog sebe ili ljudi koji tamo rade. Očekujem da i budžet i građani vide korist od tih javnih preduzeća – ocenio je Višković, piše Srpskainfo.\nKoga bi ova “seča” u javnim preduzećima mogla pogoditi, zavisi od više faktora, ali je ta priča ozbiljna, ocenjuju analitičari za Srpskainfo.\n- Odavno postoji priča o javnim preduzećima koja moraju ispunjavati sve zadatke sa jedne strane i sa druge strane moraju biti u funkciji građana, a da ne prave gubitke, već čak određene pozitivne efekte. To je bitno za njihov opstanak, kao i za uplatu dela dobiti u budžet, a taj koncept je sada stavljen u prvi plan, jer je punjenje budžeta slabo. O efikasnosti, kvalitetu, radu i koristi po građane, nije se govorilo već pre svega o tome da su javna preduzeća mesta gde će se uhlebiti članovi partije kada se ona podele kao plen nakon izbora. Verujem da je tu sada pitanje ko će od koalicionih partnera biti dosledan u tome da za opstanak na funkciiji rezultati u javnim preduzećima moraju biti pozitivni u finansijskom smislu, a da to ne podrazumeva povećanje cena usluga tog istog preduzeća, kako bi se neefikasnost i loš rad praktično nadoknadio poskupljenjem usluga javnih službi, preduzeća i slično – kaže ekonomista Zoran Pavlović.\nOn ocenjuje da je premijer kao čovek iz realnog sektora toga svestan, ali da je bitno i da li će on dobiti mogućnost i saglasnost da provede neke mere koje smatra da treba da se provedu.\nRajčević: Objektivno ocenjivati svačiji rad\nJedan od najmlađih ministara u Vladi RS Srđan Rajčević ističe da mu se “sviđa ta poslovna logika, pre svega predsednika Vlade”.\n- Mislim da treba više i takvih kontrolnih mehanizama, pre svega od nas ministara, pa hijerarhijski dalje u celom sistemu javne uprave, odnosno da se uvede veća kontrola i objektivno ocenjuje rad svakog rukovodećeg u organima uprave i uopšte u javnom sektoru. To je dobra inicijativa i podržavam to – ističe Rajčević.


Na ovom skupu razmatrane su tri teme, koje su ključne za unapređenje domaćeg agrara.\nKomora inženjera poljoprivrede RS aktivno radi na izmjeni i dopuni zakona o Komori inženjera RS u saradnji sa resornim ministarstvom, rekao je danas na edukativnom skupu u Bijeljini predsjednik Komore Jasenko Nedinić.\nOvaj edukativni skup okupio je brojne stručnjake iz različitih oblasti poljoprivredne proizvodnje koji su ukazali na značaj unapređenja domaćeg agrara. Akcenat je stavljen na pravilnu obradu i eksploataciju zemljišta, te zaštitu usjeva od korova koji posljednjih godina pokazuju rezistentnost na herbicide.\nO temama iz struke inženjeri poljoprivrede će do kraja godine razgovarati još jednom i to na edukativnom skupu, koji će kako je najavljeno biti održan u Banjaluci.\nViše iz ove kategorije « Putevi prohodni, saobraćaj se odvija smanjenim intenzitetom Promovisana monografija "Sindikat u Rudniku i termoelektrani `Ugljevik`" »


Prekogranično umrežavanje u oblasti ruralnog i ekonomskog razvoja\npetak, 16 novembar 2018 17:14\nTreći i završni ovogodišnji sastanak grupe prekograničnog regiona “Krš”, u okviru projekta RPD održan je danas u sali Skupštine opštine Herceg Novi.\nSekretarka za turizam, ekonomski razvoj i preduzetništvo Suzana Memarović izrazila je zadovoljstvo što je Opština Herceg Novi domaćin skupa i očekivanje da će produbiti saradnju i promovisati region.\nAleksandar Damnjanović, SWG projekt menadžer, je objasnio da je cilj sastanka, rezimiranje aktivnsti koje su imali tokom godine.\n- Pored regiona Krš imamo sedam prekograničnih regiona u kojima se trenutno implementira pomenuti RPD projekat. Region Krš je jedan od tri nova regiona, pored Prokletija i regiona Pčinje i samim projektom nije bilo predviđeno previše aktivnsoti, ali sve ono što je bilo planirano da se implemtira je učinjeno. Kada je riječ o ukupnom broju održanih manifestacija, u okviru sedam prekograničnih regiona, njih je bilo 31 i to od Iloka do Skadra u koje je uloženo pola miliona eura, kazao je Damnjanović.\nMarko Žižić, regionalni koordinator Krša, je predstavio sve aktivnosti projekta, od februara, kada je zvanično otvorena kancelarija Krša u Nikšiću.\n- Podržano je šest regionalnih manifestacija i događaja. Riječ je o “Biciklom zaboravljenim stazama voza Ćire” u Nikšiću, “Degustacija tradicionalnih jela regiona Krš” u Župi nikšićkoj, “Treći regionalni kamp za mlade” koji je upriličen 15 km od Nikšića, “Bedem fest” u Nikšiću, sajam „Plodovi hercegovačkog krša” u Nevesinju, a urađena je i promocija turističkog klastera Montenegro, koja uglavnom predstavlja turističke poslenike na teritoriji Nikšića. Klaster ima tendenciju da se širi na teritoriji cijele Crne Gore. Manifestacije su podržane sa 12.000 eura. Direktni prihod od manifestacija za učesnike iznosio je 42.500 eura, dok je region prihodovao 1.384.000 eura, objasnio je Žižić.\nPredrag Marković, regionalni ekspert SWG je ukratko predstavio manifestacije, studijska putovanja i istraživanja na SWG EC projektu ,,Regionalna saradnja i umrežavanje u oblasti poljoprivrede, ruralnog i ekonomskog razvoja prekograničnih područja”, kao i diverzifikaciji ekonomskih aktivnosti u ruralnim prekograničnim područjima kroz razvoj malih lanaca vrednosti.


Uvod u SolidWorks | Solfins 3D kompanija\nspecijalizovana rešenja koja rade kao jedan softver\nMašinsko projektovanje - Automatika - Elektronika - Planiranje - Proizvodnja - Kontrola kvaliteta - Servis - sve na jednom mestu kroz SolidWorks platformu\n(video: 30 sekundi)\nOd konstrukcije do proizvodnje kroz SolidWorks PDM okruženje za saradnju unutar i izvan vaše firme.\nUradi konstrukciju i prati izmene\nPošalji aktuelnu verziju u proizvodnju\nDirektno kreiraj proizvodnu dokumentaciju iz 3D modela konstrukcije\nPodeli sve informacije o proizvodu unutar firme kroz internet pretraživač, bez potrebe da se na računaru instalira bilo kakav softver\nPodeli informacije sa dobavljačima, sve što treba jeste link ka modelu i crtežu...\nKako SolidWorks analizira i unapređuje vaše poslovanje?\n(video: 2 minuta)\nPotrebno je da u proizvodnju lansirate mašinu, uređaj ili bilo koji proizvod koji u sebi ima mehaniku, elektroniku i automatiku!?\nSvaki podsistem rade različiti ljudi ili nekada podizvođači i svi treba da kompletiraju dokumentaciju, generišu sastavnice, završe posao u predviđenom roku. Izmene se dešavaju često i moraju biti sinhronizovane između različitih timova. Koja je verzija dokumenta aktuelna, koja verzija sastavnice je aktelna, šta je sa elementima koji se ne crtaju i koje je neko popisao u nekoliko Excel fajlova? Kako znati ko radi na kom segmentu projekta i u kom statusu se nalazi i kada je predviđeno da završi posao. Kako da budemo sigurni da će svi u lancu pridržavati procesa i procedura koje su ustanovljene u firmi kada se ljudi stalno menjaju i kada se novi članovi tima konstantno uvode u posao?\nMenadžment traži izveštaje i statuse, klijenti pritiskaju da se rokovi ispune, novi zahtevi za ponudama i porudžbine stižu. Menadžmentu se šalju paušalne ocene o statusima, koje nemaju osnovu u realnosti, na projektima se plaćaju penali jer se rokovi ne poštuju, trpi kvalitet jer je celokupno radno okruženje prepuno stresa i konstantnih promena.\nSolidWorks Manage i SolidWorks PDM zajedno rešavaju pomenute situacije kroz\nPraćenje izmena i okruženje za timski rad\nUpravljanje aktivnostima, projektima i procesima\nupravljanje multidisciplinrnim elektro-mehaničkim sastavnicama i varijantama proizvoda sa mogućom integracijom sa vašim informacionim sistemom.\n(video: 3 minuta)\nUputstva za montažu, radne instrukcije, tehnologija, servisna dokumentacija\nZamislite okruženje u kome svu proizvodnu i servisnu dokumentaciju radite paralelno sa konstrukcionom dokumentacijom i gde se svaka izmena u konstrukciji, ažurira na svim nivouma. Zamislite da vašoj proizvodnji, servisu, pa čak i kupcima obezbedite pristup ka uvek aktuelnoj verziji dokumentacije koja se kroz SolidWorks PDM softver sinhronizuje sa izmenama.\nZamislite vašu proizvodnju i servis koji email ili SMS poruku u kojoj se nalazi "korak po korak" uputstvo za montažu, demontažu, servisiranje ili uputstvo za upotrebu koje sa izvora i bez kopiranja mogu da pogledaju na računaru, telefonu ili tabletu!\nZamislite vašu prodaju i vaš marketing "naoružane" sa alatima koji mogu da predstave vaš proizvod, vaš nivo rada, vašu servisnu službu na način koji će vaše klijente ostaviti bez daha!\nŠta SolidWorks može uraditi za tebe?\nPošalji upit za prezentaciju rešenja i ponudu za kupovinu softvera:\nTraži prezentaciju i ponudu >


Srpski pokret Dveti održao Sabor – Zlatibor.News\nPrvi redovni Sabor Srpskog pokreta Dveri, na kome su izabrani svi organi Pokreta ove političke organizacije, održan je u sali Skupštini opštine Kraljevo 13. septembra 2015. godine. Saborom je predsedavao Boško Obradović, predsednik pokreta Dveri, a od 211 delegata, prisustvovalo je 198 iz zemlje i rasejanja.\nOtvarajući Sabor, predsedavajući Boško Obradović zahvalio se svih delegatima na dosadašnjem radu i povereništvima čestitao Sabor Srpskih svetitelja i praznik Novomučenika jasenovačkih.\nU Glavni odbor izabrano je 117 članova među kojima su i članovi iz srpskog rasejanja koji ovim potezom prvi put postaju politički faktor u Srbiji.\nZa člana Glavnog odbora iz Čajetine je izabran Željko Marjanović\nNa glavne funkcije u Dverima izabrani su sledeći članovi:\n• dr Dragan Vesović, koordinator Saveta za zdravstvo,\n• mr Predrag Mitrović, koordinator Saveta za finansije, ekonomiju i privredu,\n• Marija Janjušević, koordinator Saveta za medije i koordinator Saveta žena,\n• dr Nemanja Zarić, koordinator Saveta za porodicu i socijalnu zaštitu,\n• Branimir Nešić, koordinator Saveta za kulturu,\n• mr Ivan Kostić, koordinator Saveta za poljoprivredu,\n• Zoran Radojičić, koordinator Saveta za bezbednost,\n• prof. dr Ivan Dojčinović, koordinator Saveta za nauku i prosvetu,\n• Srđan Nogo, koordinator Saveta za spoljnu politiku,\n• Marko Pušica, šef Pravnog tima i koordinator Saveta za državnu upravu i lokalnu samoupravu,\n• Borko Puškić, koordinator Saveta za saobraćaj i infrastrukturu i koordinator Saveta za saradnju sa Srbima u okruženju,\n• sekretar Predsedništva prof. Zoran Pavlović, koordinator rada Saveta Dveri.\nZa Predsednika IO izabran je Aleksandar Tanasković. Za Direktora pokreta izabran je Slobodan Dimović. Za Direktora Informativne službe izabran je Jugoslav Kiprijanović.\nTagged dveri, prvi sabor, srpski pokret dveri


Omogućen pristup aplikaciji za dostavljanje finansijskih izveštaja\nKorisnicima je od 20. januara 2021. godine, omogućen pristup aplikaciji za dostavljanje izveštaja za statističke potrebe i finansijskih izveštaja sa propisanom dokumentacijom, odnosno izjave o neaktivnosti za 2020. godinu (izveštaji za 2020. godinu), preko Posebnog informacionog sistema Agencije, kojim se obezbeđuje jedinstven postupak unosa, kontrole, potpisivanja i dostavljanja tih izveštaja.\nAplikaciji se pristupa na internet stranici Registra finansijskih izveštaja, preko linka: Sistem za centralizovano prijavljivanje korisnika, na veb- sajtu Agencije.\nU okviru Posebnog informacionog sistema, Agencija je obezbedila i ove godine Tehničko uputstvo za potpisivanje dokumenata i zahteva kvalifikovanim elektronskim potpisom i Tehničko uputstvo za elektronsko plaćanje, kao i odgovarajuća video uputstva koja se odnose na kreiranje zahteva, popunjavanje obrazaca, potpisivanje i ažuriranje dokumentacije, plaćanje naknade, kao i potpisivanje i dostavljanje izveštaja. Takođe, dostupna su i detaljna korisnička uputstva za sastavljanje i dostavljanje svih vrsta izveštaja za 2020. godinu.\nSaglasno zakonu kojim se uređuje računovodstvo, sva pravna lica i preduzetnici koji knjige vode po sistemu dvojnog knjigovodstva, dužni su da svoje izveštaje za 2020. godinu, kao i do sada, dostave Agenciji, isključivo u elektronskom obliku, potpisane kvalifikovanim elektronskim potpisom zakonskog zastupnika.\nPosebno ističemo da su od ove godine obveznici dostavljanja izveštaja i stečajne mase nad kojima je nastavljen postupak stečaja u slučaju obustave ili zaključenja tog postupka nad stečajnim dužnikom, u smislu zakona kojim se uređuje stečaj, odnosno stečajne mase koje imaju svoj zasebni matični broj.\nPutem linka Pretraga evidencije obveznika, Agencija je korisnicima obezbedila i uvid u evidenciju obveznika. Pretraga se može vršiti po matičnom broju, poreskom identifikacionom broju (PIB) ili po nazivu pravnog lica, odnosno preduzetnika. Kroz pretragu evidencije obveznika, korisnicima su na raspolaganju podaci za svakog pojedinačnog obveznika, i to: statusni podaci, podaci o zakonskom zastupniku, veličina obveznika, obaveza vršenja revizije, računovodstvena regulativa kao i obrasci na kojima obveznik sastavlja izveštaje.\nPodsećamo obveznike na njihovu obavezu da provere ažurnost podataka u evidenciji obveznika pre dostavljanja izveštaja za 2020. godinu, putem Posebnog informacionog sistema. Ukoliko utvrde da podaci u evidenciji nisu ažurni, nužno je da upute reklamaciju za ažuriranje tih podataka na elektronsku adresu obveznicifi@apr.gov.rs.\nObveznicima, koji se ne registruju u statusnim registrima Agencije, predlažemo da u prilogu reklamacije dostave dokaze kojima potvrđuju istinitost navoda iz iste, a sve u cilju da se postupak ažuriranja podataka sprovede u što kraćem roku i time obezbede uslovi za dostavljanje izveštaja u skladu sa propisima.\nZa dodatne informacije, vezane za sve vrste izveštaja, korisnici se mogu obratiti na elektronsku adresu finizvestaji@apr.gov.rs.\nZa rešavanje tehničkih pitanja u vezi primene Posebnog informacionog sistema Agencije, potpisivanja zahteva ili dokumentacije, korisnici se mogu obratiti na elektronsku adresu sd@apr.gov.rs.\nKako ove godine poslednji dan za predaju izveštaja za statističke potrebe ističe u nedelju, 28. februara, Agencija obaveštava obveznike da će se prijem izveštaja omogućiti zaključno sa 1. martom 2021. godine.


Otvorena izložba slika i crteža Tamare Jovanov\nNaslovna Kultura Izložbe Otvorena izložba slika i crteža Tamare Jovanov\nBAČKA PALANKA: U Galeriji Kulturnog centra, u ponedeljak 11. februara, otvorena je izložba slika i crteža mlade i talentovane Tamare Jovanov iz Zrenjanina. Izložba će moći da se pogleda naredne tri nedelje.\nAtmosfera sa otvaranja izložbe u Galeriji Kulturnog centra/ Fofo: BAPVESTI\nTamara Jovanov je rođena 10. jula 1997. godine u Zrenjaninu. Završila je Srednju školu za dizajn „Bogdan Šuput“, u Novom Sadu 2016. godine, smer likovni tehničar, nakon čega iste godine, upisuje slikarstvo na Akademiji umetnosti u Novom Sadu, u klasi prof. Gorana Despotovskog.\n-Zahvaljujem Vam se na odzivu da večeras zajedno otvorimo moju treću samostalnu izložbu pod nazivom Izložba slika i crteža!Pre svega, želela bih da se zahvalim Kulturnom centru Bačke Palanke na saradnji i prostoru prilikom realizacije ove izložbe. Zahvaljujem se Maji Kuljić, Nebojši Anđelkoviću i direktoru Kulturnog centra Bačke Palanke Marku Knežiću, na uspešnoj saradnji i pomoći prilikom organizovanja i realizovanja izložbe – rekla je ova mlada umetnica povodom otvaranja izložbe.\nTamara Jovanov pored svog rada na otvaranju izložbe\n-Želela bih da se zahvalim mojoj porodici i prijateljima, da se zahvalim na poverenju, neizmernom razumevanju i bezuslovnoj podršci!-istakla je Tamara\nIzložba koju ćete imati prilike da pogledate se sastoji iz pedesettri rada, od toga tridesetdevet slika i četrnaest crteža.\nRadovi su postavljeni po celinama, sa jedne strane ćete moći da vidite pejzaže, sa druge strane portrete. Predstavljeni su vam radovi iz 14 različitih serija, koje su nastale u periodu od 2015. do 2019. godine, u različitim slikarskim tehnikama, od kojih je najčešća tehnika ulje na platnu.\nPored slikarstva, autorka se bavi i pisanjem poezije i proze, za šta je dobila brojne nagrade. Radovi su joj publikovani u nekoliko zbornika. Prvu samostalnu izložbu je otvorila 2018. godine u Gradskoj narodnoj biblio teci „ŽarkoZrenjanin“ u Zrenjaninu, pod imenom „Imresija – moj pogled na svet“, predstavljajući slikarski opus radova u periodu od pet godina umetničkog stvaralaštva (2012-2017).\nOtvaranje izložbe su ulepšali đaci Muzičke škole „Stevan Hristić“ iz Bačke Palanke\nDrugu samostalnu izložbu, u okviru projekta „Umetnikov otisak“, otvara u Art kafe galeriji Beti Ford u Beogradu, pod nazivom „Portreti“ septembra 2018. godine.\nPrethodni tekstToľko dôvodov – účastníci seminára zborového spevu v Pivnici 2019 (VIDEO)\nSledeći tekstKoncert francuske, latino i filmske muzike „Happy moments“


Higijenska kolica, kompleti, mopovi, antibakterijski otirači - Veleprodaja profesionalne opreme i sredstava za čišćenje\nOdržavanje higijene u specijalnim okruženjima\nGlavna stranica Blog Održavanje higijene u specijalnim okruženjima\nPostoje posebno osetljiva okruženja u kojima je svakodnevno profesionalno održavanje higijene presudan faktor za sprečavanje širenje virusa. Smanjenje širenja virusa je moguće postići primenom najviših standarda i pomoću profesionalne manuelne opreme za održavanje higijene. U proteklom periodu ljudi su se suočili sa raznim zaraznim bolestima: Ebola, H1N1, Covid-19...nazivi ovih bolesti se menjaju, ali borba protiv njih ostaje slična. Izolacija i karantin su jedni od malobrojnih rešenja koja sprečavaju širenje bolesti.\nProfesionalno održavanje higijene u ovim specijalnim situacijama je od ključne važnosti. Samo najviši stepen higijene može da garantuje da izolacija bolesnika bude zaista efikasna.\nSprečavanje unakrsne kontaminacije rezultat je efikasnog održavanja higijene koje je moguće obavljati jedino odgovarajućom manuelnom opremom za svakodnevno čišćenje i brisanje površina. Zbog toga TTS nastavlja da razvija profesionalne sisteme dizajnirane u skladu sa specifičnim potrebama kao što su sredine u zdravstvenim ustanovama, gde higijena nije izbor već neophodnost u korist pacijenata i zdravstvenih radnika.\nU proteklom periodu je higijena ruku postala još važnija nego ikada pre, pošto je dokazano da se virus širi dodirivanjem kontaminiranih površina. Iz tog razloga, postoje višenamenska kolica i kompleti za čišćenje prostorija koji mogu biti opremljeni dezinficijensima, kako bi korisnici imali dezinficijense uvek pri ruci.\nTakođe je važno sprečiti kontakt ruku sa prljavštinom, stoga je važno odabrati profesionalne sisteme za brisanje poda bez dodira koji vam omogućavaju da uklonite navlaku dodirivanja prljavih mopova. Ovi napredni sistemi omogućavaju brzo uklanjanje korišćene navlake za brisanje poda pomoću posebnog mehanizma koji sprečava direktan kontakt sa prljavštinom, garantujući tako maksimalnu higijenu u bilo kom postupku čišćenja.\nUpotreba čistih brisača za svako novo područje je od suštinskog značaja kako bi se izbeglo širenje klica iz jedne prostorije u drugu. Pored toga, transport i skladištenje vlažnih mopova stvara okruženje u kojem mogu da se razmnožavaju bakterije, što se može izbeći upotrebom suvih navlaka, impregriranih neposredno pre upotrebe.\nIidentifikacija rizičnih područja prema kodu u boji koji povezuje svu opremu namenjenu za svaku oblast, u velikoj meri smanjuje rizik od ljudskih grešaka i čini postupke rukovanja materijalom i pranja podova brzim i lakim: zato TTS nudi opciju kodiranje bojom na svim proizvodima, od ručica do mopova.\nMopovi za jednokratnu upotrebu dizajnirani su da nude veliku podnu pokrivenost, a takođe su dostupni i u mikrovlaknima kako bi se osiguralo potpuno uklanjanje prljavštine.\nVišeslojni higijenski samolepljivi otirači su neophodni u sprečavanju unošenja nečistoća i bakterija u čiste sobe, operacione sale, proizvodne pogone i sve prostorije gde se zahteva maksimalna higijena. Ovi višeslojni higijenski otirači od 30 slojeva u sebi imaju antibakterijski element i oni tokom dana skupljaju nečistoću sa đonova cipela, a nakon radnog dana zaprljani sloj otirača se skida i baca.\nNažalost, vrlo je složeno pitanje kako ograničiti širenje virusa, pa je važno ne zanemariti nijedan aspekt higijene i koristiti profesionalnu opremu koja može obezbediti maksimalnu higijenu, umanjujući rizik od zloupotrebe i ljudskih grešaka.\nIzvor: TTS - The importance of procedures against increasingly sophisticated threats


U Sarajevu testiran priručnik o pružanju besplatne pravne pomoći ženama žrtvama rata - Fondacija lokalne demokratije\nTestiranju Nacrta Priručnika prisustvovali su predstavnici Ministarstva pravde BiH, općinskih službi socijalne zaštite u Kantonu Sarajevo, Centara za socijalni rad KS, kao i kantonalnih Zavoda za pružanje besplatne pravne pomoći, koji su podijelili svoja iskustva u pružanju pravne pomoći ženama žrtvama rata.\nU Sarajevu je protekle sedmice održano testiranje Nacrta Priručnika o pružanju besplatne pravne pomoći ženama žrtvama rata, namijenjen službenicima u zavodima/službama za besplatnu pravnu pomoć. Inicijativa za izradu ovog priručnika rodila se nakon višegodišnjeg pružanja besplatne pravne pomoći ženama žrtvama rata kako bi se predstavile dobre prakse pružanja besplatne pravne pomoći i promovirao pristup utemeljen na dobrom prepoznavanju obima i oblika prava koja pripadaju preživjelim prema domaćim i međunarodnim propisima relavantnim za Bosnu i Hercegovinu.\nAutori Priručnika su Saliha Đuderija, pomoćnica ministra u Sektoru za ljudska prava pri Ministarstvu za ljudska prava i izbjeglice BiH, te Amer Homarac, pravni savjetnik Fondacije lokalne demokratije.\nNakon testiranja, predloženo je da se promijeni naziv priručnika kako se ne bi odnosio samo na službenike koji u zavodima za besplatnu pravnu pomoć pružaju podršku ženama, žrtvama rata, nego na sve institucionalne nivoe koje bi mogle koristiti ovaj priručnik. Također je predloženo da se priručnik više posveti žrtavama sa ostvarenim statusom, koje se bore u ostvarivanju svojih prava.\nOvaj Nacrt priručnika nastao je u okviru projekta „Ustani: Za veću socijalnu zaštitu“, kojeg provodi Fondacija lokalne demokratije iz Sarajeva, a uz finansijsku podršku AMICA e.V, Freiburg, Fondacije Baden-Württemberg i Federalnog ministarstva za ekonomsku saradnju i razvoj Savezne Republike Njemačke (BMZ). Očekuje se da će priručnik uskoro biti finaliziran nakon čega počinje njegova distribucija uz realizaciju pet radionica u BiH.


Košarkaši Partizana ubedljivo su savladali Trento sa 71:43 (24:16, 11:4, 19:10, 17:13) u prvom kolu Top 16 faze Evrokupa. “Parni valjak” je od prvog minuta kontrolisao meč i prednost povećavao iz četvrtinu u četvrtinu. Razigrani crno-beli su u… »\nMuškarac star 56 godina izvršio je na području Petrinje samoubistvo aktiviranjem eksplozivne naprave, potvrdila je sisačko-moslavačka policija. Tragedija se desila u utorak u ranim jutarnjim satima. “Odmah po dojavi o eksploziji na teren je izašla… »\nToni Đerona, selektor rukometne reprezentacije Srbije, nakon trijumfa nad Grčkom sa 31:21 imao je razloga za zadovoljstvo, ali i nekoliko stvari koje su ga zabrinule. Španski strateg je objasnio šta je bio ključ trijumfa nad Grcima: “Bilo je teže… »\nU Domu zdravlja u Boru stigle su prve doze Fajzerovih vakcina i počela je vakcinacija zdravstvenih radnika. Za sada se oko 160 zdravstvenih radnika prijavilo za vakcinu, iz Doma zdravlja i opšte bolnice Bor, a u staračkom domu „Vila Katarina“ u… »\nMale mature će biti, kaže ministar prosvete Branko Ružić i dodaje da nema racionalnog razloga da se završni ispit, kao kruna osmogodišnjeg obrazovanja, ne organizuje. On je za Tv Pink rekao da je ministarstvo u stalnim konsultacijama sa nadležnim… »


Tema sedmice: Diktira li Kremlj ruske investicije na Balkanu\nPostrojenje Naftne industrije Srbije u Pamčevu\nOpredeljenost zemalja Zapadnog Balkana za evro-atlantske integracije smanjila je prostor za političko delovanje Rusije u ovoj regiji, mada ona nastoji da koristi tradicionalno bliske istorijske, religijske i kulturne veze, pre svega sa Srbijom, kao i nerešena pitanja, poput kosovskog, u nastojanju da zadrži uticaj. Jedna od najvažnijih poluga u toj strategiji jesu investicije, pre svega u energiji, kojom Rusija obiluje. Put njenog kapitala ka Balkanu je poslednjih godina olakšan zbog krize u evrozoni. Naravno, postavlja se pitanje - U kojoj meri te investicije prati politička agenda Kremlja.\nMoskva je delimično promenila taktiku i sada preko investicija nastoji da utiče na zbivanja u pojedinim zemljama, pa čak i u Evropskoj uniji, pre svega preko novih članica koje zavise od ruskih energenata, kaže u intervjjuu za RSE Jurij Fjodorov, doskorašnji saradnik Chatham House iz Londona, a sada nezavisni analitičar.\nKupovina Naftne industrije Srbije, Beopetrola, Moskovske banke i ulazak na bankarsko tržište Sberbanke, neke su od ključnih ruskih investicija u Srbiji u poslednjih 13 godina, koje iznose skoro milijardu i po dolara, ne računajući izgradnju kraka gasovoda Južni tok ili kredit za obnovu srpskih železnica, čije se povlačenje čeka nekoliko godina.\nDa li Ruska federacija uz ekonomske interese svoja ulaganja koristi za ostvarivanje ciljeva iz svoje političke agende, analizira Milan Nešić u tekstu Od energetike do zaduživanja u rubljama.\nRusija je dosta ulagala u Crnoj Gori u proteklih desetak godina u raznim sektorima, od metalne industrije do turizma, a najvažnije od svih je privatizacija podgoričkog Kombinata aluminijuma, koja predstavlja okosnicu ruskog ekonomskog prisustva u Crnoj Gori, koje se, sudeći prema trenutnoj situaciji, bliži kraju, piše Esad Krcić u tekstu Ruske investicije u Crnoj Gori: Loši potezi ili pranje novca?\nObzirom da su ruske investicije povezane sa politikom, kompanije iz ove zemlje do sada su sarađivale uglavnom sa jednim delom BiH, Republikom Srpskom, koja je otvorila i svoje predstavništvo u Moskvi.\nDogovoreni su poslovi u vrednosti od nekoliko milijardi evra, rekao je šef Predstavništva Republike Srpske u Moskvi, Duško Perović. No, iako je bilo pokušaja iz Federacije da dogovori poslove sa Moskvom, ona do sada nije pokazala interes za ovaj deo BiH, ocena je iz teksta Ruska ulaganja samo u RS Mirne Sadiković.\nPrema podacima Hrvatske narodne banke, Rusija je u Hrvatsku, od 1993. do kraja 2012., uložila 176 miliona evra i nalazi se tek na 15-tom mestu po obimu stranih ulaganja u Hrvatsku.\nVećina analitičara ocenjuje da ruski kapital ima puno gora iskustva s hrvatskim administrativnim barijerama i ad hoc odlukama, nego država Hrvatska i domaći radnici s ruskim investitorima, prenosi Ankica Barbir Mladinović u tekstu Ruski kapital u Hrvatskoj na gubitku.\nMapa: Najveće ruske investicije na Balkanu (za bolji pregled pojedinih tačaka približite željeno područje)\nView Najznačajnije ruske investicije na Balkanu in a larger map


Radio Tivat | Novinar vodećeg austrijskog magazina za luksuzna putovanja u Tivtu i Crnoj Gori\n22 апр Novinar vodećeg austrijskog magazina za luksuzna putovanja u Tivtu i Crnoj Gori\nPosted at 17:00h in Turizam, Vijesti\tby\tMarijana\nNovinar vodećeg austrijskog magazina za luksuzna putovanja “Connoiseur Circle”, Jörg Bertram, boravi od 16. do 22. aprila u studijskoj posjeti Crnoj Gori, saopšteno je iz Nacionalne turističke organizacije Crne Gore.\nU članku ovog prestižnog časopisa, Jorg će predstaviti čitaocima Crnu Goru kao turističku destinaciju, sa posebnim akcentom na predstavljanje raznolikosti turističke ponude i luksuzne hotele. „Na primorju će imati priliku da posjeti hotele “Regent Porto Montenegro” i “The Chedi Lustica Bay” u Tivtu, novootvoreni luksuzni rizort “One&Only” u Herceg Novom, te hotel “Ananti Resort, Residences and Beach Club” i “Aman Sveti Stefan” na budvanskoj rivijeri”, navode u NPCG.\nMagazin “Connoiseur Circle” izlazi četiri puta godišnje i namijenjen je čitaocima zemalja njemačkog govornog područja, a o njegovoj popularnosti govori i broj čitalaca, koji dostiže 300.000.\nPlanirano je da članak o Crnoj Gori bude objavljen u junu.


Putinova peta kolona ruši “jaku” Evropu - Glas Srpske\nAgencije 23.05.2019 12:51\nPrema pisanju hrvatskih portala još prije nekih desetak dana za ruskog predsjednika sve je bilo bezbrižno i činilo se da će on, iako ne učestvuje na tim izborima, iz njih izvući najveću korist.\nNaime, već duže vrijeme ultradesničarske stranke u Evropi, koje mnogi nazivaju Putinovom petom kolonom, jačaju. Po anketama predviđa im se i treće mjesto na predstojećim izborima za Evropski parlament.\nRiječ je o ultradesničarskim strankama u Francuskoj, Velikoj Britaniji, Italiji, Mađarskoj, odnosno o strankama čiji su lideri Marin le Pen, Mateo Salvini, Viktor Orban.\n- Moskva već dugo koketira s tim strankama i medijski ih podržava. Upravo te stranke istupaju protiv sankcija Rusiji zbog Ukrajine, a mnogi njihovi predstavnici posjetili su i Krim nakon pripajanja Rusiji, dok su u parlamentu EU osnivali frakcije “prijatelja Rusije” - pišu portali i dodaju da su, Le Penova, Salvini i Orban rado viđeni gosti u Moskvi.\nPošto je Rusija u izolaciji, navode portali, odgovaraju joj problemi i raskoli unutar EU, pa je Moskva našla “saveznike” upravo u desničarskim strankama.\nKremlj sigurno neće propustiti da one koji im se sami nude ne iskoristi u podrivanju Merkel-Makronove vizije jake Evrope, koja bi čak preuzela i primat od SAD kao predvodnika “slobodnog svijeta”.\nVidljivo je već odavno da mnoge od stranaka “Putinove pete kolone” odavno više ne traže svoje “bregzite” nego sada redefinisanje EU, odnosno nude promjenu EU iznutra u neku “Evropu nacija”.\n- Upravo zato što volimo Evropu, kažemo da će je EU ubiti. Mi smo patriote, branimo svoj suverenitet - rekla je svojevremeno predsjednica francuskog Nacionalnog fronta Marin le Pen.\nMerkelova odbila čelnu poziciju\nViše evropskih lidera pokušavalo je da nagovori njemačku kancelarku Angelu Merkel na samitu u Rumuniji 9. maja da prihvati čelnu poziciju u EU, ali ju je ona odbila.\nTo su za agenciju Blumberg rekle tri osobe upoznate sa situacijom, koje su željele da ostanu anonimne, pošto su se razgovori o toj temi odvijali iza zatvorenih vrata. Oni nisu naveli imena lidera koji su Merkelovoj predlagali da prihvati mjesto predsjednice Evropskog savjeta.\n- Neki od tih šefova država ili vlada izrazili su nadu da će se ona ipak predomisliti - reklo je dvoje zvaničnika. Merkelova je, međutim, kako je navedeno, odlučna da odsluži pun kancelarski mandat, koji joj ističe 2021. godine.


Ukoliko puno vremena provodite u sedećem položaju bez pauze, trebalo bi da budete svesni rizika koje to nosi.\n„Loše držanje može dovesti do bolova, ali kada nanesete veću štetu svom telu, oni ostaju za ceo život“, objasnio je kiropraktičar Endrju Beng .\nSedenje u zavaljenom položaju može prekomerno da istegne ligamente pršljenova ili diskove, dodaje on. Zbog toga, stručnjaci savetuju da se više krećete, budete aktivniji i rutinski se istežete. Ukoliko radite za računarom, pazite da pravilno sedite i da vam ekran bude u nivou očiju.\nPrema novoj studiji koju su sproveli istraživači sa univerziteta Ilinois, previše sedenja će vam smanjiti pažnju, što će dovesti do toga da vas drugi mogu vrlo lako omesti u poslu, a koncentracija će samo da vam opada kako vreme prolazi.\nUčenici koji su koristili stajaći sto, bili su bolji u školi od onih koji su sedeli dok rade zadatke, pokazala je studija objavljena u Međunarodnom časopisu za promociju zdravlja i obrazovanje.\nNaučnici sa univerziteta Texas A&M otkrili su da su studenti koji su stajali sagoreli više kalorija od onih koji su sedeli.\ngojaznost, kičma, sedenje, telo, TROMB


Uhapšena osmorica sunita koji su planirali da ubiju glavnog sudiju na sudjenju Sadamu Huseinu\nHapšenja su izvršena u Kirkuku na severu zemlje dok se tužioci spremaju da sutra, pozovu prve svedoke na sudjenju Sadamu i njegovim saradnicima, koji su optuženi za zločine protiv čovečnosti zbog ubistva više od 140 šiita u Dudžailu, 1992. godine. U medjuvremenu, bivši privremeni premijer Iraka, Ijad Alavi, izjavio je da su krenja ljudskih prava danas podjednako rasprostranjena, ako ne i teža nego pod režimom Sadama Huseina. Alavi, sekularni šiit, koji će se takmičiti na izborima 15. decembra, izjavio je u intervjuu za britanski list «Observer» da veruje da iračka vlada uspostavila tajne centre za mučenje zatovrenika i da podržava «odrede smrti». Medjutim, irački predsednik Džalal Talabani izjavio je kasnije za britansku televiziju da ne veruje da postoji izbiljan problem u pogledu kršenja ljudskih prava i mučenja od strane iračke vlade.\nAbdul-Aziz Hakim traži agresivniju ulogu u operacijama protiv pobunjenika\nJedan od vodećih lidera iračkih šiita, Abdul-Aziz Hakim, pozvao je Sjedinjene države da dopuste iračkim snagama da preuzmu agresivniju ulogu u operacijama protiv pobunjenika. U intervjuu koji je danas objavio dnevnik 'Vašington Post', Hakim tvrdi da američke snage ometaju napore iračkih bezbednosnih snaga u potrazi za pobunjenicima. Hakim je dodao da su iračke snage imale planove za akcije protiv pobunjenika, koji je trebalo da budu sprovedeni pre više meseci, ali da je njhovo odbacivanje od strane američkih vojnih komandanata dovelo do eskalacije terorističlkih napada. Hakim je takodje apelovao na Sjedinjene države da izvrše snažniji pritisak na susede Iraka koji prikrivaju teroriste i njihove pristalice. Hakim je, inače na čelu Vrhovnog saveta revolucije Iraka, šiitske grupacije koja ima najveći broj poslanika u parlamentu.\nSnažni zemljotres pogodio malo naseljeno područje iranske obale Persijskog zaliva\nTom prilikom je poginulo najmanje 10 ljudi dok je više povredjeno. Iranska državna novinska agencija objavila je da je zemljotres, jačine 5,9 steppeni Rihterove skale, jutros pogodio ostrvo Kešm. Agencija je navela i da su lokalne bolnice pune povredjenih ljudi. Nema izveštaja o većoj šteti ili povredama u obližnjem lučkom gradu Bandar Abasu. Vlasti su saopštile da je grad Kešm taodje izbegao veća oštećenja, koja su uglavnom ograničena na šest sela u zapadnom delu ostrva. Kešm je, inače, najveće iransko ostrvo u Persijskom zalivu i na njemu živi 100 hiljada ljudi. U februaru je u zemljotresu jačine 6,4 stepena, severno od Kešma, poginulo više od 600 ljudi.\nU Harbinu obnovljeno snabdevanje vodom za oko četiri miliona stanovnika\nU Harbinu, na severoistoku Kine, danas je obnovljeno snabdevanje vodom za oko četiri miliona stanovnika, posle petodnevnog prekida uzrokovanog izlivanjem toksičnog benzena u reku Songhua iz koje se taj grad napaja vodom. Kineska državna televizija je pokazala snimak na kojem guverner pokrajine Heilongdjang, pije prokuvanu vodu i uverava gradjane da je ona bezbedna za piće. Medjutim, agencija Asošietid pres navodi izjavu zamenika direktora postrojenja za prečišćavanje vodeu Harbinu, koji upozorava gradjanstvo da još ne pije čak ni prokuvanu vodu pošto su se u vodovodnim cevima možda zadržali ostaci benzena, koji se izlio u reku Songhua. Inače, zvaničnici navode da je mrlja tog zagadjivača, duga 80 kilometara, prošla Harbin i da se kreće prema dalekoistočnim oblastima Rusije gde bi mogla da stigne za nekoliko dana. U eksploziji 13. novembra oko 300 tona benzena, koji može da izazove rak, izlilo se u reku Songhua, uzvodno od Harbina.\nEU i njeni mediteranski susedi počeli sastanak u Španiji o trgovini i borbi protiv terorizma\nOstale teme o kojima će se razgovarati na dvodnevnoj konferenciji u Barceloni su ekonomske reforme i ilegalna imigracija. Učesnici se nadaju da će napraviti progres u stvaranju Evro-mediteranske zone slobodne trgovine do 2010. godine. Iako su pozvani na samit, mnogi lideri iz Severne Afrike i Bliskog istoka ne prisustvuju skupu zbog domaćih ili regionalnih raloga. Od 10 zemalja učesnica koje nisu članice Evropske unije, samo su Turska i Palestinska vlast poslale svoje vodeće lidere. Za lidere Egipta, Alžira, Tunisa, Maroka, Libana, Sirije, Izraela i Jordana očekivalo se da neće doći, ali te zemlje predstavljaju visoki zvaničnici. Evro-mediteranska saradnja inicirana je pre 10 godina radi buduće saradnje u oblastima od posebnog interesa članica Evropske unije i zemalja južnog Mediterana.\nLideri zemalja britanskog Komonvelta okončali samit na Malti\nLideri zemalja britanskog Komonvelta okončali su svoj samit na Malti i izdali saopštenje o nizu pitanja, uključujući svetsku trgovinu i borbu protiv terorizma. Generalni sekretar Komonvelta, Don Mekkinon, rekao je da se nada da ćec Evropska unija čuti pozive zemalja sa ovog sastanka da smanji svoje poljoprivredne subvencije kako bi se na sastanku Svetske trgovinske organizacije, sledećeg meseca u Hong Kongu, došlo do sporazuma o ravnopravnijim uslovima svetske trgoine. Lideri Komonvelta su u pogledu borbe protiv terorizma poručili da antiterorističke mere moraju da budu u skladu sa medjunarodnim, standardima kojima se garantuju ljudska prava. Lideri su takodje naglasili da bolja kontrola migracionih tokova treba da bude jedan od najviših prioriteta.\nKontradiktorni zveštaji o početku božićne kupovne sezone u Sjedinjenim državama\nJedna organizacija koja prati trendove u potrošnji saopštila je da je ukupna prodaja u petak, prvog dana sezone, iznela osam milijardi dolara, što je pad za 1,9 odsto u poredjenju sa prošlom godinom, mada se očekivalo da će prodaja ove praznične sezone porasti za četiri odsto. Trgovine po pravilu očekuju da će prvih nekoliko dana posle praznika Dana zahvalnosti krajem novembra biti kjučni za poboljšanje poslovanja tokom cele godine i daju velike popuste kako bi privukle kupce. Medjutim, podaci nisu bili loši za sve trgovce. Lanac robnih kuća Volmart je saopštio da je njegova prodaja u novembru ove godine porasla za 4,3 odsto u odnosu na prošlu. Podaci o božićnoj kupovnoj sezoni se smatraju i važnim pokazateljem opšteg stanja američke ekonomije.


B92\t10.06.2019 10:53\nModeli marke Lada i dalje su najprodavaniji na ruskom tržištu, pokazuju najnoviji podaci.\nNajtraženiji automobil u Rusiji u maju bila je Lada Granta, piše ruski Autostat. Ovaj potkompaktni model proteklog meseca je prodat u 11.095 primeraka, što predstavlja rast od 31% na godišnjem niovu\nNa drugom mestu liste najpopularnijih putničkih vozila našla se još jedna Lada. Za model Vesta u maju se odlučilo 8.818 ruskih kupaca ili 15% više nego u istom mesecu 2018.\nDominaciju Lade na listi najprodavanijih modela prekida Kia Rio koji je zauzeo treću poziciju sa 8.365 isporučenih vozila, uz pad prodaje od 6%.\nI 4. i 5. poziciju ove liste drže korejski modeli. U pitanju su dva Hyundaija, krosover Creta sa 5.781 prodatim primerkom i sedan Solaris, za koji je interesovanje u maju pokazalo 5.296 Rusa.\nVlasnik brenda Lada, kompanija AvtoVAZ zadržala je lidersku poziciju kada je reč o prodaji na ruskom tržištu, sa 29.739 isproručenih automobila u maju 2019. Na drugom mestu je Kia sa 19.461 vozilo, dok je treće mesto zauzeo Hyundai sa 14.891 prodatim vozilom.


Movsesijan: Zakon o sezonskom radu legalizuje rad "na crno" - NOVA stranka\nMovsesijan: Zakon o sezonskom radu legalizuje rad “na crno”\n25.06.2018 Press služba Naslovna 0\nPredloženi Zakon o pojednostavljenom angažovanju na sezonskim poslovima u određenim delatnostima, suprotno svom nazivu, komplikuje angažovanje sezonskih radnika i zapravo legalizuje rad „na crno“ – ocenjuje Aris Movsesijan, v.d. predsednika Saveta Nove stranke.\nMovsesijan navodi da je zakon koji predlaže vladajuća većina prepun nejasnoća, te da se ne može popraviti nikakvim amandmanima.\n„Zakonom nije predviđeno koja fizička lica je moguće, a koja nije moguće angažovati. Na primer, da li je moguće zaposliti osobe koje su korisnici porodičnih penzija i drugih sličnih socijalnih kategorija?! Takođe se ne navodi u zakonu da bi trebalo da se odnosi isključivo na nezaposlene osobe, osobe koje ostvaruju pravo na penziju i osobe koje traže zaposlenje“, navodi Movsesijan.\nOno što unosi najveću zabunu i nesigurnost, ističe Movsesijan, jeste to što se umesto pisanog dokumenta kao obavezujućeg i za poslodavca i za radnika, uvodi „usmeni ugovor“ o obavljanju sezonskih poslova.\n„Kako piše u ovom Predlogu zakona, poslodavac je dužan da sezonskom radniku na njegov zahtev izda potvrdu koja sadrži podatke o poslodavcu i sezonskom radniku i uslovima rada, kao i o svakoj promeni tih uslova, najkasnije u roku od dva meseca od početka rada. Zašto bi se sezonskir adnik stavljao u poziciju da iznosi lični zahtev za ovom potvrdom? Ona bi morala da bude obavezujuća!\nTakođe nije jasno zašto je propisano „najkasnije dva meseca od početka rada“, ko određuje kada je počeo taj rad, ako smo videli da je u pitanju usmeni dogovor? Na ovaj način se u obe strane stavljaju u nedefinisan položaj jer se sezonski poslovi mogu obavljati i na dnevnoj bazi, a ne definišu se obaveze poslodavca prema zaposlenom, niti se definišu obaveze zaposlenog prema poslodavcu“, ocenjuje Movsesijan.\nBolje rešenje jeste, ističe Movsesijan, da se „kreira tipizirani formular ugovora o sezonskom radu gde bi se nalepnicom (vrednosnim kuponom) na taj isti formular moglo registrovati da je sezonski radnik taj dan obavio posao“, jer se na taj način rešava pitanje evidencije za obe strane.\n„Postavlja se i pitanje kako će funkcionisati prvenstveno usmeni dogovor koji predstavlja stupanje sezonskog radnika na rad, s jedne strane i obaveza elektronskog prijavljivanja tog istog radnika poreskoj upravi? Šta se dešava ukoliko radnik ne ispuni zsmeno ugovoreni posao? Kakav je uvid zaposlenog u njegovu prijavu“, pita Movsesijan i dodaje da se sprečavanje rada „na crno“ postiže iskčučivo preciznim i pojednostavljenim sistemom, a ne merama sadržanim u zakonu koji predlaže naprednjačka većina.\nPrethodna vest\tMiletić: Beograd "bez rupa" na naprednjački način Sledeća vest\tKralj Ibi\nZvezdara: Novo javno preduzeće za novo uhlebljenje SNS kadrova\nOtimačina amandmana NOVE pred ministrom policije\nFunkcioneri Nove stranke položili cveće na grob Olivera Ivanovića


NESREĆA U VOJNOJ BAZI: Tri vojnika poginula, tri povređena! | Happy BSC portal\nNESREĆA U VOJNOJ BAZI: Tri vojnika poginula, tri povređena!\nVojska SAD je saopštila da su se vojnici nalazili u oklopnom vozilu, kada se nesreća dogodila u nedelju ujutru.\n- Veoma smo tužni zbog gubitka tri vojnika i ranjavanja još tri. Molimo se za porodice koje je pogodila ova tragedija - naveo je u saopštenju general-major Toni Aguto, komandat Treće pešadijske divizije u kojoj su bili stradali vojnici.


"Sedim na stanici, svaki deseti nosi masku, ostali NIŠTA", kako izgleda život u KINI u doba KORONE okriva Srpkinja Ana! - Naši u svetu\n“Sedim na stanici, svaki deseti nosi masku, ostali NIŠTA”, kako izgleda život u KINI u doba KORONE okriva Srpkinja Ana!\nAna Vuksanović, nastavnica engleskog jezika u Kini, opisuje kakva je sada situacija u najmnogoljudnijoj zemlji na svetu!\nObjavljeno 06/05/21 u 13:30\nFoto: Tanjug (AP Photo/Mark Schiefelbein)\nKada je izbila epidemija u Vuhanu, u tom prvom i jedinom talasu, najviše je stradala Hubei provincija, dok u većini delova Kine epidemije zapravo nije ni bilo. Kina je ogromna zemlja u svakom smislu i pokrajine i gradovi međusobno se razlikuju ništa manje koliko se razlikuju države u Evropi.\nKako danas izgleda život u Kini, za B92.net priča naša Ana Vuksanović, koja već nekoliko godina živi i radi u najmnogoljudnijoj zemlji na svetu kao profesorka engleskog jezika.\nAna je u Kini prošla sve, od prvih slučajeva pandemije, rigoroznog karantina, pa sve do današnjeg povratka normalnom životu.\n“Kod mene u Sjamenu, bilo je 38 ukupno zaraženih tokom januara i februara prošle godine. Dakle, to nije epidemija”, kaže Ana za B92.net i objašnjava da je u nekim provincijama bilo više hiljada zaraženih ali da je, zahvaljujući dobroj organizaciji, većina pokrajina izašla iz karantina več u martu, aprilu ili maju prošle godine.\nKako kaže, od tada se živi normalno i sve je dozvoljeno, rade klubovi, restorani, putuje se, ali uz ogromne mere prevencije poput nošenja maski u školama, prevozu, u javnim institucijama, merenje temperature, proveru zelenih kodova na telefonima…\nU Kini je karantin zaustavio epidemiju, ali mere koje su i dalje na snazi, sprečavaju njeno ponovno izbijanje. Te mere se razlikuju u odnosu na nivo rizika, pa su označene posebne zone sa nižim i višim nivoima bezbednosnih mera.\n“Daću vam primer sa putovanja od pre par dana: Sedim na železničkoj stanici, unutra(!) svaki deseti nosi masku, ostali ništa ili na bradi ili ili ispod nosa. U gradskom autobusu se voziš bez maske”, navodi ona i dodaje da i u zemlji poznatoj po poštovanju pravila ipak ima razlika.\n“Koliko li vremena treba da primena zakona dođe do ‘zabiti’ u zemlji od milijardu i po ljudi? Vuišan pripada gradu Nanpingu od 2,6 miliona stanovnika, koji je u Kini treći nivo grada. I sam Vuišan je kao grad u gradu i jedino gde sam u njemu skenirala zeleni kod bilo je pri čekiranju u hotelu. Plus, tu sam im ponosno pokazala potvrdu o vakcinaciji i bili su potpuno iznenađeni kad su videli da sam već vakcinisana”, priča ona i dodaje da čak ni taksista koji ju je vozio nije nosio masku.\nSa druge strane, kaže, “u Sjamenu sam morala da popunjavam onlajn upitnik dan pre putovanja, da onlajn rezervišem mesto u avionu, da dobijem potvrdu da sam OK… Mislim da sam imala pet skrinšotova spremljenih pre putovanja, a da nisam ni izašla iz moje države, tj.provincije”.\nNovi registrovani slučajevi u Kinu uglavnom dolaze iz inostranstva. Zbog toga važi pravilo od dve nedelje karantina za ulazak u zemlju, iako sve više gradova uvodi princip 14+7, odnosno dve nedelje karantina tamo gde se ulazi u zemlju i nedelju dana tamo gde je boravište.\n“Za te tri nedelje četiri puta vam se radi test, plus što morate da imate već pripremljen test pre ulaska u zemlju”, kaže ona i dodaje da se u Kini normalno živi zahvaljujući merama prevencije.\n“Verujem da ste svi videli snimke sa rejv žurke u Vuhanu ili sa bilo koje turističke destinacije tokom praznika. Pred kinesku novu godinu nadležni su apelovali da se ne putuje, jer je zimski period i vreme pogodno za viruse, ali zabrana nije bilo. U pojedinim gradovima su kvartovi zatvarani ako se pojavio makar jedan slučaj, jer u vreme ovog najvećeg praznika najviše ljudi putuje (preko 600 miliona). Ipak, sve je prošlo prilično bezbolno”, priča nam Ana.\nŠto se vakcinacije tiče i uopšte epidemije kao teme, obični ljudi u Kini se u svakodnevnom životu time gotovo i ne bave. “Uglavnom je to briga nadležnih, jer ljudi misle da je gotovo sa kovidom, da vakcine i nisu potrebne”, objašnjava Ana.\nKako kaže Ana, vodeći epidemiolozi u Kini upozoravaju da je broj vakcinisanih tek na oko deset procenata što je nedovoljno za sticanje kolektivnog imuniteta i pozivaju građane da se odazovu vakcinaciji. U suprotnom, navode, kad se granice ponovo otvore i krene normalan protok ljudi i dobara, kineskom društvu mogla bi da zapreti nova epidemija usled nepostojanja kolektivnog imuniteta.\nPredsednik Izraela dodelio mandat za sastav buduće vlade Jairu Lapidu, a evo kakve on ima veze sa Srbijom\nSlovenački premijer najavio: Od ponedeljka vakcinacija svih odraslih mlađih od 50 godina\n“Nemoguće je da prihvatimo takav plan”: Kina odbila plan SZO o novoj…\nVučić za nemački dnevnik: Odlučili smo – naš cilj je EU, ali Kina važan partner\nBroj žrtava u poplavama u Kini popeo se na 33, desetine hiljada ljudi evakuisano


Mali je precizirao da će ukupno 5,8 miliona naših građana dobiti po 20 evra novčane pomoći države, u okviru trećeg paketa podrške privredi i građanima u cilju ublažavanja posledica pandemije koronavirusa.\nNovac će, kako je naveo, sutra biti isplaćen za 1.743.929 penzionera, primalaca socijalne pomoći i lica u Zavodu za izvršenje krivičnih sankcija, u sredu će novac dobiti 2.328.123 građanina, a u četvrtak još 1.729.707 građana Srbije.\nTakođe, kako je dodao, penzioneri su u septembru dobili po 50 evra novčane podrške, a naši najstariji sugrađani mogu da očekuju još po 20.000 dinara u februaru, kao što smo i predvideli budžetom za 2022. godinu.\nPrema njegovim rečima, sve ove mere pokazuju da je podrška države kontinuirana, te da se pokazalo da država brine o svojim građanima, njihovom životnom standardu i kvalitetu života.\nStabilne javne finansije i snažna ekonomija omogućile su nam da sve što smo obećali isplatimo bez dana kašnjenja. Merama koje smo sproveli zadržali smo optimizam građana, koji nisu smanjili potrošnju zbog pandemije koronavirusa, predočio je Mali.\nOn je istakao da je država pokazala da je jaka i stabilna i da je tu za svoju privredu i građane, uz napomenu da je Srbija u trećem kvartalu ostvarila stopu privrednog rasta od 7,7 odsto, a da će u ovoj godini imati stopu rasta od preko sedam odsto.\nUkoliko se tome doda prošlogodišnji rezultat od tek minus 0,9 odsto, jasno je da ćemo imati jedan od najboljih rezultata u Evropi kada je kumulativni rast BDP-a u pitanju, ukazao je ministar.\nTakođe, kako je naglasio, naš javni dug je pod kontrolom i ostaće na nivou ispod 60 odsto, a nezaposlenost je na silaznoj putanji, uprkos pandemiji, što su odlične vesti za građane i sjajan pokazatelj naše ekonomske snage.


Pomoć koja nema cenu jer beskrajno vredi - Podrška žrtvama\nPomoć koja nema cenu jer beskrajno vredi\nVolonteri, ljudi koji umeju da vole i žele da pomognu, imaju značajnu ulogu i u sistemu podrške žrtvama i svedocima. Kao pojedinci ili grupe koji se angažuju dobrovoljno i bez nadoknade, oni doprinose dobrobiti svoje zajednice i čitavog društva.\nVolonteri rade i u specijalizovanim službama za podršku žrtvama u različitim institucijama, ustanovama i nevladinim organizacijama.\nImajući u vidu da su žrtve i svedoci psihološki ranjivi, da su nekada izloženi rizicima i da je čitava problematika kompleksna, za volonterski rad su veoma važni i obučenost i iskustvo.\nDirektiva EU, koja definiše minimalna prava žrtava, obukama volontera u ovoj oblasti pridaje naročit značaj i od država članica traži da podstiču obuke i profesionalnog i volonterskog kadra.\nObuke volontera doprinose poboljšanju kvaliteta podrške žrtvama i svedocima, kao i ujednačavanju osnovnih standarda usluga bez obzira na vrstu viktimizacije i teritoriju na kojoj se usluga pruža.\nProjekat „Podrška žrtvama i svedocima krivičnih dela u Srbiji” značajnu pažnju posvetiće i izradi priručnika, obukama volontera i njihovom uključivanju u mrežu podrške žrtvama i svedocima kroz rad u pravnoj praksi i kliničkoj praksi (psihologija, defektologija).\nTakođe, predstavnicima pravne prakse, specijalizovanih klinika i zainteresovanoj akademskoj zajednici biće pružena podrška u radu sa volonterima, a u cilju snaženja i širenja mreže podrške žrtvama i svedocima.\nZa pohađanje akademskih programa obuke biće izabrani studenti završnih godina pravnog fakulteta, psihologije i defektologije, a predviđeno je i potpisivanje memoranduma o razumevanju između akademskih ustanova i relevantnih državnih institucija i nevladinih organizacija koje pružaju podršku žrtvama i svedocima.\nRazmatra se i uvođenje posebnih modula o podršci žrtvama i svedocima na pojedinim fakultetima, što bi svakako doprinelu podizanju kvaliteta usluga u ovoj oblasti, a studente učinilo još kvalitetnijom snagom u celokupnom sistemu podrške žrtvama i svedocima. Takođe, činjenica da bi ovi predmeti donosili bodove (ESPB) obezbedilo bi stabilnost stepena učešća studenata u ovim programima tokom vremena i dugoročnu održivost njihovog učešća u volonterskim programima.\nPromocijom značaja volonterskog rada i učešća volontera u pružanju usluga podrške žrtvama i svedocima ujedno će biti isticana i uključenost mladih u ovoj društveno važnoj oblasti.


ANDELIJA: AKO SE POSTIGNE SPORAZUM, NEMA POVEĆANJA CIJENA STRUJE | Hayat.ba\nU izjavi za medije naglasio je da je još prije mjesec dana Elektroprivreda BiH uputila Vladi inicijativu za povećanje cijene uglja za 20 posto za sve rudnike koji isporučuju ugalj prema Elektroprivredi BiH.\n– Tada smo rekli da ćemo tu cijenu od 55 miliona KM pokušati amorizovati našim unutarnjim rezervama i to i sada kažemo. Međutim, ono što je sporno i stvarno problem jeste jedan ogroman balans koji rudnici imaju kada je u pitanju porezi i doprinosi iz prethodnih godina. To nisu iz prošle i pretprošle godine to su porezi i doprinosi koji posljednjih 12 godina nisu uplaćivani. To je negdje oko 430 miliona KM i to jest problem – rekao je Andelija.\nNavedena sredstva, kako kaže, mogla bi se osigurati na način da se dodatno poveća cijena uglja prema rudnicima ili da se provedu započete reforme pa da rudnici budu potpuno ekonomski održivi da sami plaćaju takve obaveze.\n– To bi morao biti jedan set mjera koji će učiniti rudnike u 2022. godini ekonomski održivim i koji će osim tekućih obaveza morati omogućiti plaćanje obaveza iz prethodnog perioda bez dodatnog povećanja cijene uglja – poručio je Andelija.\nDodao je da će se u 2022. godini Elektroprivreda BiH potruditi da iz svojih rezervi namiri trošak od 55 miliona KM.


Određeni novi datumi za polaganje maturskih i stručnih ispita – Unija Srednjoškolaca Crne Gore\nOdređeni novi datumi za polaganje maturskih i stručnih ispita\nNa konferenciji za medije Vlade Crne Gore, održanoj 31. 03. 2021. godine, povodom predstavljanja epidemioloških mjera javnosti se obratio predstavnik Ministarstva prosvjete, nauke, kulture i sporta Martin Ćalasan.\nOvom prilikom, on je govorio o online nastavi, zainteresovanosti svih zaposlenih u prosvjeti za vakcinaciju, a posebno je istakao temu koja se tiče eksterne mature. Ministarstvo PNKS uzelo je u obzir zahtjeve Unije srednjoškolaca, strukovnih udruženja nastavnika i prosvjetne zajednice i u skladu sa istim je donijeta odluka o pomjeranju termina maturskih i stručnih ispita.\nNovi datumi određeni za polaganje eksterne provjere znanja su:\n24. april – CSBH jezik i književnost i Albanski jezik i književnost\n8. maj – Prvi strani jezik\n19. maj – Matematika\n9. jun – Nastavni predmet po uzboru učenika/Stručna teorija\nTakođe, kako je gospodin Ćalasan naveo, rok za izdavanje diploma o navedenim ispitima, koji je ranije bio određen za 18. jun, sada je pomjeren za najkasnije 21. jun.\nDrago nam je što smo kao krovna organizacija svih srednjoškolaca još jednom opravdali njihova očekivanja i zastupali njihove stavove na najbolji mogući način. Još jednom pozivamo sve srednjoškolke i srednjoškolce da nam se obrate ukoliko imaju bilo kakvo pitanje ili sugestiju i nadamo se da će se u budućnosti sve odluke donositi isključivo u konsultaciji sa mladim ljudima.


90 odsto kompanija ponovo bi investiralo u Srbiji: Članice nemačko-srpske privredne komore pozitivno ocenile privrednu klimu – Naši u svetu\n90 odsto kompanija ponovo bi investiralo u Srbiji: Članice nemačko-srpske privredne komore pozitivno ocenile privrednu klimu\nObjavljeno 15/06/21 u 15:00\nKao najveće rizike u razvoju svojih kompanija u narednih godinu dana privrednici ističu potražnju, ekonomski okvir i pravnu sigurnost, kao i deficit radne snage, pokazala je anketa sprovedena među kompanijama članicama AHK Srbija od sredine marta do sredine aprila.\nU anketi, sprovedenoj 16. put, učestvovalo je 128 komanija članova AHK, većina iz prerađivačke industrije i iz oblasti usluga i trgovine, a rezultati su pokazali da je ocena ekonomske situacije u Srbiji za 2021. bolja u odnosu na prethodnih pet godina, uz izuzetak 2019. godine i perioda pre pandemije.\nKompanije ocenjuju svoje poslovanje boljim nego opštu privrednu klimu, a predsednik AHK Srbija Udo Ajhlinger rekao je na konferenciji za novinare da ovogodišnje istraživanje među nemačkim investitorima u Srbiji pokazuje trend daljeg rasta zadovoljstva kompanija u proceni uslova poslovanja.\nU Srbiji posluje oko 400 kompanija sa nemačkim kapitalom koje zapošljavaju oko 70.000 radnika, a Ajhlinger kaže 44,1 odsto anketiranih svoje poslovanje ocenjuje kao dobro, 47 odsto kao zadovoljavajuće, a svega 8,7 odsto kao nedovoljno dobro.\nNaveo je da 44,1 odsto anketiranih kompanija očekuje povećanje broja zaposlenih, 48 odsto ne očekuje nikakve promene u broju zaposlenih, dok 7,9 odsto ispitanih pretpostavlja da će broj zaposenih u njihovim kompanijama opadati.\n“Ta očekivanja možemo oceniti kao pozitivna, jer se ne razlikuju previše od rezultata iz 2019. godine i perioda pre pandemije”, rekao je Ajhlinger.\nRezultati su pokazali da 40 odsto anketiranih preduzeća planira uvećanje investicija, dok 20,5 odsto najavljuje njihovo smanjenje.\nPrilikom ocenjivanja faktora koji utiču na poslovanje u Srbiji najlošije su ocenjene borba protiv korupcije i kriminala, pravna sigurnost, transparentnost u javnim nabavkama, fleksibilnost zakona o radu, kao i efikasnost javne uprave i raspoloživost radne snage.\nKompanije su, kako je rečeno, zadovoljne produktivnošću i motivacijom zaposlenih, njihovim kavlifikacijama, akademskim obrazovanjem i dualnim obrazovanjem,a prvi put su se na spisku pozitivnih faktora našli poreski sistem i poreska uprava.\nDirektor AHK Srbije Frank Aleter rekao je da veliki broj nemačkih preduzeća u ovom trentuku traga za novim dobavljačima i upravo zato se u prvi plan ističe i Zapadni Balkan, a samim tim su velike šanse i za Srbiju.\nAmbasador Nemačke u Srbiji Tomas Šib je reako da proces pristupanja EU donosi velike koristi i poboljšava atraktivnost Srbije kao mesta za ulaganje.\nZadovoljan je rezulatima ankete imajući u vidu pandemiju korona virusa.\n“Kada pogledate kako se ocenjuju uslovi poslovanja u Srbiji imate mešovitu sliku, ima i zadovoljstva i nedostataka. Nedostaci se odnose prvenstveno na pravnu sigurnost, vladavinu prava, transparentnost javnih nabavki i borbu protiv korupcije. To su upravo one teme koje su važne i koje se nalaze u središtu pregovora sa EU”, rekao je Šib.\nNapomenuo je da upravo napredak u oblasti vladavine utiče i na sam proces pridruživanja EU i da u toj oblasti ima dosta da se uradi.\nI državni sekretar u Ministarstvu privrede Milan Ljušić zadovoljan je rezultatima ankete i navodi da su nemački investitori najviše zainteresovani za sigurnost, stabilnost i da imaju dobre radnike.\n“Ovo nisu problemi samo nemačkih investitora, nego i svih privrednika u Srbiji. Što se tiče pravne sigurnosti, to je nešto na čemu Ministarstvo privrede dosta dugo radi i donosi nove zakone”, rekao je Ljušić i naveo da se trentuno završava zakon o privrednim društvima.\nVidi velike šanse za nove investicije iz Nemačke i poručuje da Vlada Srbije nastoji da privuče nova ulaganja.\nDirektor Sektora za strateške analize, usluge i internacionalizaciju Privredne komore Srbije Mihailo Vesović kaže da su dva glavna problema i glavni rizici negativan demografski trend i nedovoljna tražnja na tržištu, pre svega EU.\n“Naš zadatak je da usporimo negativan demografski trend i da ga preokrenemo. Srbija je očuvala zaposlenosti tokom krize, stopa nezaposlenosti je ispod 10 odsto, i to je rezultat očuvanja proizvodnje i dobrih solidnih mera Vlade Srbije u prošloj godini donetih u komunikaciji sa privredom”, rekao je Vesović.\nNaglasio je i važnost dualnog obrazovanja, i naveo da 6.900 srednjoškolaca pohađa ove goodine dualno obrazovanje u okviru 47 obrazovna profila, dok se sledeće godine planira 52 obrazovna profila.\nKrajem meseca ističe rok za prijavu srpskih dobavljača\nDani dobavljača za nemačka preduzeća u državama Zapadnog Balkana biće održani od 27. septembra do 15. oktobra, a rok za prijavu srpskih dobavljača ističe krajem meseca, rekao je danas direktor Nemačko-srpske privredne komore (AHK Srbija) Frank Aleter.\nNa konferenciji za novinare na kojoj su predstavljeni rezultati ankete o uslovima poslovanja u Srbiji koju je spovela AKH Srbije, Aleter je rekao da se do sada prijavilo 59 nemačkih preduzeća koja traže dobavljače.\nRegionalni B2B projekat “Nemačka inicijativa za pronalaženje dobavljača u državama Zapadnog Balkana” sprovodi se sedmu godina zaredom, a ove godine će biti održan u onlajn formatu.


U neredima u Francuskoj zapaljeno 367 automobila - Kozarac.ba\nU Francuskoj je u noći s nedjelje na ponedjeljak zapaljeno 367 automobila i uhapšeno 270 osoba, nakon nereda u Parizu i drugim gradovima koje je izazvala pobjeda desničarskog kandidata za predsjednika Nicolasa Sarkozyja.\nAli, općenito, “drugi krug predsjedničkih izbora nije doveo do velikih nereda u osjetljivim kvartovima gradova i samo su neke male grupe podmetnule vatru u kantama za smeće i u atomobilima”, saopćila je glavna policijska uprava, javio je AFP. Postojala je bojazan prije drugog kruga predsjedničkih izbora da će se ponoviti sukobi kao što su bili oni koji su zahvatili zemlju ujesen 2005. godine, pa su pojačane policijske snage.\nSocijalistička kandidatkinja Segolene Royal je upozorila u petak da bi moglo doći do nereda ako pobijedi njen desničarski protivnik, bivši ministar unutarnjih poslova kojeg mnogi mladi ljudi u siromašnim predgrađima smatraju neprijateljem.\nU noći s nedjelje na ponedjeljak, “u Lyonu, Nantesu (Nant), Parizu, Toulouseu (Tuluz) i Rennesu (Ren) grupice koje su inicirali ljevičarski, nezavisni i anarhistični pokreti sukobile su se sa snagama reda i tom prilikom je ranjeno 28 policajaca”.


Smeštaj u opštini Bojnik – Info Centar Juga\nSmeštaj u opštini Bojnik\nOnim čime se Bojnik i okolina i ne mogu baš pohvaliti jeste smeštajni kapaciteti, neophodni za budući razvoj turizma u ovom kraju. Ovaj problem je evidentan svud na teritoriji celog Jablaničkog okruga.\nU samom centru Bojnika nalazi se hotel „Bojnik“ koji ima 32 ležaja.\nNa planini Radan, nalazi se „Spomen-dom“, okružen prelepom šumom.\nOstali smeštajni kapaciteti su u seoskim domaćinstvima i privatnom smeštaju. Turisti koji žele da prenoće na teritoriji opštine Bojnik izuzetno teško mogu pronaći smeštaj pretragom vodećih sajtova za rezervaciju i kontaktiranje, tako da rezultati pretrage obično daju smeštajne kapacitete u Leskovcu sa naznačenom kilometražom od oko 19 km.\nZa dalji razvoj turizma u ovom kraju, neophodno je popisati, sistematizovati i ponuditi sve smeštajne kapacitete, kako u samom Bojniku, tako i u okolnim selima. Naravno, dostupnost ovih podataka na internetu i na „booking“ sajtovima je u današnje vreme neophodan preduslov za odluku da se noć ili noći provedu u ovom kraju.\nPriča o Jovanu iz Vrmdže potresla Srbiju\nManifestacije: Zlatni kotlić Bojnika\nU Bojniku potpisani ugovori o subvencionisanju stočarske proizvodnje\n„Veče usmene tradicije“ 2019 u Medveđi


Izmene Zakona o porezu na dohodak građana - TPA Serbia\nU Službenom glasniku Republike Srbije br. 86/2019 od 6. decembra 2019. godine objavljene su izmene Zakona o porezu na dohodak građana. U nastavku izdvajamo najvažnije izmene zakona.\nPropisan je novi član kojim se predviđa da će osnovica poreza na zarade za novonastanjenog obveznika biti umanjena za 70% i to na 5 godina od dana zaključenja ugovora o radu na neodređeno vreme za kvalifikovanim poslodavcem. Pravo na umanjenje osnovice koje se odnose na novonastanjenog obveznika ostvaruje se nezavisno od promene poslodavca ukoliko se ispune određeni uslovi. Navedena poreska olakšica odnosi se prevashodno na nova angažovana lica, ne starija od 40 godina a koja su u prethodnom periodu boravila van teritorije Srbije, prvenstveno radi dalje školovanja ili stručnog usavršavanja.\nTakođe, propisan je i novi član kojim odnosi na oslobađanje od plaćanja obračunatog i obustavljenog poreza iz zarade osnivača koji su zaposleni u novoosnovanom privrednom društvu koje obavlja inovacionu delatnost. Poresko oslobođenje može da se primeni na mesečni iznos zarade koji nije viši od 150.000 dinara za osnivača zaposlenog za period od 36 meseci od dana kada je privredno društvo osnovano. Poresko oslobođenje može da ostvari poslodavac koji je osnovan zaključno sa 31. decembrom 2020. godine.\nPropisano je poresko oslobođenje dokumentovanih naknada troškova prevoza za odlazak i dolazak sa rada – do visine cene mesečne prevozne karte u javnom saobraćaju, odnosno do visine stvarnih troškova prevoza, a najviše do 3.914 dinara mesečno.\nPropisano je da se poslodavac oslobađa obaveze plaćanja obračunatog i obustavljenog poreza iz zarade ukoliko zaposli kvalifikovano novozaposleno lice, i to za zaradu isplaćenu zaključno sa 31. decembrom 2022. godine. Kvalifikovanim novozaposlenim se smatra lice koje u 2019. godini nije bilo osigurano kao zaposleni, niti je bilo osiguranik samostalnih delatnosti kao osnivač ili član koji je u radnom odnosu u svom privrednom društvu, a koje stiče status osiguranika zaposlenog, odnosno osiguranika samostalnih delatnosti osnivača ili člana koji je zaposlen u svom privrednom društvu u periodu od 01. januara do 30. aprila 2020. godine. Kvalifikovanim zaposlenim se takođe smatra i lice koje u periodu od 01. januara 2019. godine do 30. aprila 2020. godine nije imalo status osiguranika zaposlenog, osiguranika preduzetnika, niti osiguranika samostalnih delatnosti osnivača ili člana koji je zaposlen u svom privrednom društvu, a koje je status osiguranika zaposlenog, odnosno osiguranika samostalnih delatnosti osnivača ili člana koji je zaposlen u svom privrednom društvu, steklo u periodu od 01. maja do 31. decembra 2020. godine zasnivanjem radnog odnosa.\nPredviđa se da će se poreska olakšica primenjivati na sledeći način:\nLice koje je bilo korisnik penzije (starosna, privremena, invalidska) u periodu od 01. januara 2019. godine do 30. aprila 2020. godine, ne može se smatrati kvalifikovanim novozaposlenim licem.\nPoslodavac koji koristi navedena poreska oslobođenja nema pravo na druge pogodnosti za istog zaposlenog, uključujući i upotrebu subvencija za zapošljavanje i samozapošljavanje, osim oslobođenja od plaćanja doprinosa za obavezno socijalno osiguranje koji se odnosi na oslobođenje od poreza u skladu sa novim izmenama zakona.\nNaredna značajna izmena zakona uređuje da se drugim prihodom smatra prihod preduzetnika ili preduzetnika paušalca (u daljem tekstu: preduzetnik) koji ostvari od istog nalogodavca, ili njegovog povezanog lica (u daljem tekstu: nalogodavac) ako ispuni 5 od 9 propisanih kriterijuma, kako sledi:\nNalogodavac odlučuje o radnom vremenu, odmoru, odsustvima preduzetnika, kao i da li se ugovorena naknada umanjuje srazmerno po osnovu odsustva ili odmora;\nPreduzetnik uobičajeno koristi prostorije koje obezbedi nalogodavac ili obavlja poslove u mestu koje odredi nalogodavac;\nNalogodavac vrši ili organizuje stručno osposobljavanje preduzetnika;\nNalogodavac je angažovao preduzetnika nakon oglašavanja pozicije sredstvima informisanja ili korišćenjem agencija za zapošljavanje;\nNalogodavac obezbeđuje sopstveni osnovni alat, opremu ili druga osnovna materijalna ili nematerijalna sredstva potrebna za redovan rad preduzetnika ili finansira njihovu nabavku, osim specijalizovanih alata, opreme ili drugih specijalizovanih sredstava koji mogu biti neophodni u cilju izvršavanja specifičnog posla ili naloga;\nNajmanje 70% od ukupno ostvarenih prihoda u periodu od 12 meseci je od jednog nalogodavca;\nPreduzetnik obavlja poslove iz delatnosti nalogodavca i ugovor o angažovanju ne sadrži klauzulu kojom se definiše da preduzetnik snosi uobičajeni poslovni rizik;\nUgovor o angažovanju preduzetnika sadrži delimičnu ili potpunu zabranu preduzetniku da pruža usluge drugim nalogodavcima, izuzev delimične zabrane koja obuhvata pružanje usluga ograničenom broju direktnih konkurenata nalogodavca; i\nPreduzetnik obavlja aktivnosti uz naknadu za istog nalogodavca, neprekidno ili sa prekidima 130 ili više radnih u periodu od 12 meseci koji počinje ili se završava u poreskoj godini, pri čemu se obavljanjem aktivnosti u jednom radnom danu smatra obavljanje aktivnosti u bilo kom periodu tokom radnog dana između 00 i 24 časa.\nPrihod koju ostvari preduzetnik ili preduzetnik paušalac je bruto prihod koji se oporezuje kao drugi prihod (20%) bez prava na odbitak normiranih troškova. Prelaznim odredbama predviđeno je da će se prihod isplaćen preduzetniku ili preduzetniku paušalcu zaključno sa 31. martom 2020. godine smatrati prihodom od samostalne delatnosti bez obzira na prirodu odnosa preduzetnika sa nalogodavcem.


Uhapšen finansijer genocida u Ruandi - Svet - Dnevni list Danas\nPočetna » Svet » Uhapšen finansijer genocida u Ruandi\nFelisijen Kabuga priveden u blizini Pariza\nD. J.17.05.2020. 20:36\nFoto: EPA/ DANIEL BARRY\nGrupe preživelih iz genocida u Ruandi pozdravile su hapšenje jednog od najtraženijih ljudi koji je optužen za masovna ubistva. Felisijen Kabuga (84) je uhapšen u blizini Pariza, gde je živeo pod lažnim identitetom.\nOn je navodno bio glavni finansijer etničkih hutskih ekstremista koji su pobili 800.000 ljudi 1994. Ahišakije Naftal, generalni sekretar Ibuke, jednog ogranka organizacije preživelih, opisao je hapšenje kao „velike novosti“.\nMeđunarodni krivični tribunal za Ruandu (ICTR) je optužio Kabugu po sedam tačaka za genocid i zločine protiv čovečnosti 1997.\nOrganizatori zločina su ciljali članove manjinske zajednice Tutsi, kao i svoje političke protivnike. Naftal je rekao da članovi njegove organizacije žele da Kabugi bude suđeno u Ruandi, što bi „poslalo snažnu poruku svim građanima Ruande, a naročito počiniocima genocida“.\nAli mala je verovatnoća da će se to desiti zato što će se slučajem baviti Međunarodni rezidualni mehanizam za krivične sudove (IRMCT) u Hagu, koji preuzima vanredne slučajeve od kada je ICTR zatvoren 2015.\nOsumnjičeni Kabuga, bogati biznismen iz etničke grupe Huta, optužen je da je bio jedan od glavnih finansijera genocida u Ruandi i da je plaćao milicije koje su sprovele masakr.\nOn je takođe osnovao i finansirao zloglasnu radio-televiziju „Libre des Mille Collines“ (RTLM), javni servis u Ruandi koji je aktivno ohrabrivao ljude da pronađu i pobiju sve pripadnike Tutsa.\nKomentarišući hapšenje, glavni tužilac IRMCT Serž Bramerc je rekao da je to „podsetnik da oni koji su odgovorni za genocid mogu da odgovaraju za to, čak i 26 godina posle svojih zločina“.\n„Za međunarodnu pravdu, Kabugino hapšenje pokazuje da možemo da uspemo kada imamo podršku međunarodne zajednice“, dodao je Bramerc.


Delta Maxi: Podmirili smo 85% dugova dobavljačima | Ja TRGOVAC\nSaturday, 21.July 2018., 15:47\nVijesti Svijet Delta Maxi: Podmirili smo 85% dugova dobavljačima\nDelta Maxi grupa platila je dobavljačima oko 85 posto dugovanja, a ostatak duga će biti isplaćen u narednih pet radnih dana, izjavio je financijski direktor te kompanije Vojkan Glavinić.\nOn je na konferenciji za novinare rekao da će se nastaviti i smanjenje roka plaćanja, koji sad iznosi od 100 do 120 dana, a u proseku Delta Maxi grupa plaćanje vrši u roku od 40 do 70 dana. Glavinić je podsjetio da je prošlog tjedna održan sastanak s premijerom Mirkom Cvetkovićem, kada je utvrđeno da su trgovački lanci u Srbiji dobavljačima platili više od 70 posto dugovanja. Prema njegovim riječima, drugi dio godine je aktivniji i bolji za poslovanje u maloprodaji.\nKompanija je priopćila da je u prvih šest mjeseci na tržištu Srbije ostvarila promet od 45,1 milijarde dinara. To je za 14 posto više nego u istom periodu 2008. godine, a generalni direktor te grupe Dragan Filipović je dodao da je u zemljama regije u kojima Delta Maxi posluje – Crnoj Gori, Bosni i Hercegovini, Bugarskoj i Albaniji, promet povećan za 20 posto i iznosi 194,6 milijuna eura.\nTakođer je podsjetio da Delta Maxi grupa ima ukupno 420 objekata u Srbiji i regiji, kao i da će do kraja godine otvoriti 20 prodajnih objekata i uložiti 21 milijun eura. Prema njegovim riječima, od ukupnog broja, 12 objekata će biti otvoreno u Srbiji, a pet u regiji.\nFilipović je naveo da će u novim objektima biti zaposleno preko 600 radnika, dodajući da će tako broj novozaposlenih u ovoj godini iznositi 1.300. Prema njegovim riječima, prodajne objekte u Srbiji i regiji u prvoj polovini godine posjetilo je 104,5 milijuna potrošača, što je 10 posto više nego u istom periodu prošle godine. (SEEbiz)\nPrethodni članakDuhanska industrija Vranje otpustila 166 radnika\nSljedeći članakCoca-Cola: Dobit drugog kvartala uzletjela 43%\nNeto prihodi od prodaje Tetra Paka porasli za 3,5%


EU će se uzdržati od uvođenja novih sankcija Rusiji - Jajce Online\nNaslovnica SVIJET EU će se uzdržati od uvođenja novih sankcija Rusiji\nEU će se uzdržati od uvođenja novih sankcija Rusiji\nEvropska unija /EU/ uzdržaće se od uvođenja novih sankcija Rusiji, ali je osudila akcije ruskih vlasti prema pristalicama opozicionog lidera Aleksa Navalnog i pozvala na oslobađanje svih privedenih, izjavile su danas evropske diplomate.\n“Evropska unija poziva Rusiju da oslobodi Navalnog i ostale privedene”, rekao je šef spoljne politike EU Žozep Borel novinarima, nakon sastanka sa šefovima diplomatija država EU.\nOn je potvrdio da će posjetiti Moskvu u prvoj nedjelji februara.\n“Nisam mišljenja da ne treba razgovarati kada stvari pođu po zlu. Upravo suprotno, ovo je momenat kada treba razgovarati”, objasnio je, dodavši da će tokom posete Rusiji biti riječi o raznim temama, poput slučaja Navalni i stanja civilnog društva u toj zemlji.\nOn je kazao i da šefovi diplomatija članica EU nisu odlučivali o sankcijama Rusiji zbog ovog slučaja, jer takvog predloga nije ni bilo.\nMeđutim, obećao je da će preduzeti mjere ukoliko situacija to bude zahtijevala.\nLitvanski ministar spoljnih poslova Gabrijelijus Landsbergis izjavio je da je došlo do promjene klime u Rusiji i da to evropski blok mora podržati, posebno nakon hapšenja opozicionara Aleksija Navalnog poslije povratka iz NJemačke.\n“EU treba da pošalje jasnu i odlučnu poruku da ništa slično nije moguće”, naglasio je Landsbergis, koji je zatražio dodatne sankcije za ruske zvaničnike.\nBrisel je ranije uveo ekonomske sankcije ruskom energetskom finansijskom i odbrambenom sektoru zbog prisajedinjenja Krima 2014. godine, a slične mjere izrečene su zvaničnicima bliskim ruskom predsjedniku Vladimiru Putinu kao odgovor na trovanje Navalnog u avgustu 2020. godine.\nBaltičke države podržavaju dodatne sankcije ruskim zvaničnicima, a italijanski ministar spoljnih poslova Luiđi di Majo juče je izjavio da je Rim spreman da podrži dodatne zabrane putovanja i zamrzavanje sredstava. Rumunija je, takođe, podržala sankcije.\nNJemačka je, međutim, zauzela mnogo oprezniji stav i javno ne govori o eventualnim sankcijama Moskvi.\nRuska policija uhapsila je više stotina ljudi tokom protesta 23. januara na kojima je učestvovalo više hiljada ljudi. Protesti su organizovani radi poziva vlastima da se iz zatvora oslobodi Navalni.\nPrethodni članakNiko ne zna zašto se tamo zatekao: Proslavljeni as Liverpoola uhapšen zbog protesta u Rusiji\nNaredni članakMedvjed ga jurio po skijalištu, ljudi na žičari vrištali


Podrška jačanju saradnje sa Rusijom u namenskoj industriji - Centar za evroatlantske studije - CEAS\nPodrška jačanju saradnje sa Rusijom u namenskoj industriji\nMinistar odbrane Bratislav Gašić sastao se danas sa delegacijom Ruske Federacije koja učestvuje na 7. Međunarodnom sajmu naoružanja i vojne opreme „Partner 2015“. U razgovoru ministra i ruske delagacije je istaknuto da su odnosi dve zemlje tradicionalno dobri i prijateljski.\nKako je saopštilo Ministarstvo odbrane Vlade Republike Srbije, na sastanku je istaknuto i da Deklaracija o strateškom partnerstvu, koju su potpisali predsednici dve zemlje 2013. godine u Sočiju, potvrđuje namere za dalje unapređenje saradnje u svim oblastima.\nMinistar Gašić istakao je da Srbija izuzetno ceni principijelnu podršku Ruske Federacije teritorijalnom integritetu i suverenitetu naše zemlje, navodi se u saopštenju.\nGašić i prvi zamenik direktora Federalne službe Ruske Federacije za vojno-tehničku saradnju Andrej Arturovič Bojcov, koji predvodi rusku delegaciju, razgovarali su i o modalitetima za unapređenje vojno-ekonomske saradnje dve zemlje.\nSkupština Srbije je, podsetio je Gašić, 19. juna ratifikovala Sporazum o vojno-tehničkoj saradnji, što će pozitivno uticati na dalji razvoj saradnje u toj oblasti.\nOn je istakao i da će Ministarstvo odbrane pružiti svu podršku predstavnicima srpske namenske industrije radi daljeg unapređenja saradnje sa Ruskom Federacijom.


"POBEDIĆEMO IH SVE, ZAJEDNO!" GrO SNS Vranje: Svaka pretnja predsedniku Vučiću je pretnja i čitavoj naciji! | Najnovije vesti - Srbija danas\n22.01.2022. • 15:40 Srbija Danas/Kurir\nSaopštenje za javnost Saveta za informisanje GrO SNS Vranje. Saopštenje prenosimo u celosti.\n- Informacija potvrđena domaćim bezbedonosnim agencijama od strane Evropske policijske službe – Evropola da je pripreman atentat na predsednika Srbije Aleksandra Vučića uznemirila je većinu domaće javnosti, ali i potvrdila održanje višegodišnje namere ugrožavanja života predsednika Srbije konstantnim targetiranjem od strane dela opozicije i plaćeničkih medija koje imaju pod svojom kontrolom.\nAleksandar Vučić atentat predsednik podrška SNS


Miodrag Kostić - Žito Bačka\nVi ste ovde: Početak » Miodrag Kostić\nPredsednik kompanije MK Group, Miodrag Kostić, rođen 25. avgusta 1959. godine, nakon završetka studija na Ekonomskom fakultetu u Novom Sadu, na smeru Informacione tehnologije 1983. godine, započeo je svoju karijeru u svetu privatnog preduzetništva u kome uspešno posluje već više od 30 godina.\nMala privatna firma za trgovinu, uvoz-izvoz i proizvodju koju Miodrag Kostić osniva 1983. je tokom godina prerasla u poslovni sistem koji danas obuhvata više od 40 preduzeća i broji preko 7.000 zaposlenih na područiju Srbije.\nMiodrag Kostić je trenutno na čelu najveće vertikalno integrisane kompanije u Evropi, sa ozbiljnim planovima za proširenje i na druga tržišta. On važi za jednog od vrhunskih eksperata i poznavalaca menadžmenta u agrarnoj i šećernoj industriji, kao i za osobu koja teži ka usavršavanju i pronalaženju novih poslovnih izazova.\nJedan od tih izazova Miodrag Kostić je pronašao u turizmu. On je svoju viziju realizovao ulaganjem u hotelske i apartmanske komplekse na Kopaoniku. Osniva novu kompaniju MK Mountain Resort koja obuhvata hotele Grand i Angella, kao i apartmansko naselje Konaci „Sunčani Vrhovi” na Kopaoniku, 88 Rooms Hotel u Beogradu i Hotel Kempinski Palace u Portorožu.\nNa svetskom nivou se podiže svest o važnosti obnovljivih energetskih resursa, i sa tim u vidu, Miodrag Kostić osniva kompaniju MK Fintel Wind koja za svoju osnovnu delatnost ima proizvodnju „zelene“ električne energije.\nU okviru novih poslovnih poduhvata, Miodrag Kostić se odlučuje da sredinom novembra 2011. godine, u sastav MK Group dovede vodeću kompaniju na teritoriji Srbije u oblasti proizvodnje mesa i prerađevina od mesa, Carnex.\nJedna od odlika uspešnog preduzetnika je svestranost i mogućnost obavljanja nekoliko poslova istovremeno i vrlo uspešno. Stoga nije neobično da Miodrag Kostić pored vođenja jedne od najvećih kompanija na ovim prostorima takođe raspoređuje svoje vreme i na druge bitne poslovne uloge, poput učešća u radu upravnih odbora najvećih i najuspešnijih banaka u Srbiji, vlasništva najpoznatije brokerske kuće na ovim prostorima i vršenja dužnosti predsednika Upravnog odbora AIK banke. Uz sve navedeno Miodrag Kostić je i član kluba „Privrednik”, član Srpske Asocijacije Menadžera, član UO i skupštine Privredne Komore Srbije, kao i predsednik Skupštine Društva za podizanje Hrama Svetog Save.\nOdlika uspešnog poslovnog čoveka je želja da se zahvali zajednici i uloži u okruženje u kome njegova kompanija posluje. MK Group i Miodrag Kostić, sistematski i planski investiraju u društvo, pružajući pomoć tamo gde je najpotrebnija. Zadužbina porodice Kostić je postala Roditeljska kuća za decu obolelu od raka pri udruženju NURDOR i „Institutu za zdravstvenu zaštitu dece i omladine Vojvodine“, dok je izgradnjom kuće za mlade u SOS Dečijem selu u Kraljevu 2012. godine, formiran novi dom za 15 tinejdžera.\nMiodrag Kostić je tokom svoje karijere bio dobitnik brojnih priznanja i nagrada od „Najbolji menadžer u 2013. godini” i „Najbolji industrijalac” do „Najuspešniji čovek Vojvodine” i „Najbolji menadžer Jugoistočne Evrope 2011”. Od posebnog značaja je nagrada „Zlatni dinar Cara Dušana - kompanija decenije”.\nKompanija MK Group je u više navrata proglašena za najuspešniju kompaniju kako u Srbiji tako i u regionu, a posebna priznanja čine Orden “Kompanija heroj” za doniranje sredstava u humanitarnoj akciji „Bitka za bebe”. 2012. godine, kao i 2013. godine priznanje “Moj izbor” za društveno najodgovorniju kompaniju u Srbiji za izgradnju Kuće za mlade u SOS Dečijem selu Kraljevo.